China : Covid 19 nat karh zailo dingin Tawkua swabs test nak an nei | Falam Online Media\nChina cun a ramsung Covid 19 nat karhzailo dingin nasaten hmalaaknak a nei ih rinhleh luar mina cu Tawkua swabs test nak a nei.\nCovid 19 nathrik cu thawthawtnak lamziin/Hrok hnakin kan pumpi, rawl rialnak, kan ril tvk ah a um rei theisawn ruangah tuvekin Tawkua swabs testnak an nei mi a si.\nChina hi Leitlun huap Covid 19 nathrik do neh hmasalam an sinan, tu ah, a thar in Covid 19 nathrik pianhmang thlengawmi an ram sung ah an hmusuak lala. Ramdang ihsin an ram ih lut mi siding an zum ih nat karhzailo dingin cozah lam in nasaten hmalaknak an nei rero.\nChina Is Now Using Anal Swabs to Test for COVID in High-Risk Groups https://t.co/SRzPbxH9Vr\nDaxing district ih um kum 9 pate in Covid 19 nat a nei ruangah ramkulh sung ih um tlawngta le saya/ma 1000 luan cu Tawkua swabs test nak an nei.\nNational Health Commission guidelines ih suah mi vek a si le Tawkua swabs test an nei le patpar hluummi fungte cu Tawkua/rilpi ban tiang ko in 5 centimeters (2 inches) hrawng an sawh lut ti a si.\nTawkua swab test tuartu kum 21 mi Alex Wang cun “a thok ahcun ka ningzak deuh. Asinan, kan ram ah nat a karh ding an phang ruangah nasaten hmalaknak an nei ti ka theithiam ruangah ka Taw ka tun huahhihai men.”\nAnd you thought nose swabs were bad! China begins using anal swabs to test for Covid in Beijing https://t.co/SXNYt5F9l0\n“Nurse pahnih in na kut khatlam in tohkham kai awla khatlam in na taw pheen aw in ti. A rei cu a rei vak lo. Nan, an vun sawh ih an dir sal taktak cu santen lai ih Tawkua na vek rorin a na” a ti.\nTawkua swabs test hi a na lo titu khal an um nan a na tuk rori ti`n a nat dan Weibo social media ih pholangtu khal an um.\nA nat dan an post mi ah comment tu an tam zet ih mipakhat cun “Nasal test hman a natuk ka ti sikhawh Tawkua sawh tuar cu a ruat khal ka ruat ngam lo” a ti. Mipakhat khalin “ka phanbikmi cu ka Tawkua in sawh lai ah ka voih pang ding ka phang” a ti.\n← Bualrawnheel Lamziin ceekmi thu ah BBC biakinn lam ih um pawl an Thinphang deuh\nSurbung Vanzam tualrawn Onpuai tuah ding Ni an phuang →\nRittheih-si zuar pawl cu Lockdown in a ti buai ve lo


Chin Rock Tour USA Ah Solomon Le BJ In Nei Thok - Chinland Today Media\nMarch 3, 2014 11:26 pm·6 comments\nChin mi rocker unau hnih Solomon Menrihai le Benjamin (BJ) cun 2014 Chin Rock Tour cu USA khawpi ih Chin mi 1000 tluk umnak hmun a si mi Battle Creek, Machigan ah March 2, 2014 ah nei thok.\n‘Nikhua le duhvekin a thalo, Vurtlak, khua dai tuk pawl ruah ahcun mipi a suak khawm tu pawl hin kan Chin rocker unau hnih an duhnak le an rak uarnak pawl a tharin alang rori si. Ruah banlo roriin mi an rak tam’ tiin USA Chin Rock Tour 2014 nei dingih tawlreltu Salai Van Tuah Piang cun Chinland Today Media hnenah phone thawn a sim.\n‘Awnmawi tumtu pawl khal veikhat hman tumtlang ciamco cu an silo, Sinan mahle tawk cio ih thiam cia ansi ruangah harsatnak a um lo’ tiin Chinland Today Media pawl hnenah a sim tel.\nChin Rock Singpahrang Solomon MRH le BJ hin March 8 ah Chin mi 10000 lenglo umnak hmun Indianapolis, March 15 Dallas, March 22 Maryland leh March 29 Atlanta lam ah an tuah peh vivo ding hrih lai ding.\nA zankhatnak ih an hlasaknak ah zuun hla, fing 22 lenglo an sak. Tuitum ih awnmawi lam tumtu (musician) pawl tla cu Guitarist- Salai Lai Lung Lian (Ozzy), Bassist- Salai Tuk Tuk (Chris) le Drummer – Salai Ezra Bawithang pawl an si.\nChin Rock Concert US, Indianapolis Ah A Hlung Hlai: Zuk Mallai\nSolomon Menrihai Le Benjamin (BJ) USA An Thleng Zo\nChin Rock Siangphahrang MRH & BJ (US Tour 2014)\n‘Chin Rock USA Concert’ Battle Creek Ah Hnin Thok\nRuah Nak says:\non March 3, 2014 at 11:56 pm\nHla hi fing khat fing hnih tin an ko theu. zuun ti mi cu thuam hnaw zuun khat zuun hnih tin an ko.\non March 4, 2014 at 3:12 am\nYou just a messed up person, man.\nRuat Lonak says:\non March 4, 2014 at 3:23 am\n“A zankhatnak ih an hlasaknak ah zuun hla, fing 22 lenglo an sak.”\nHimi ih zuun hla an timi hi cu, zuun ngaih hla tinak a si. Hla a phunphun; Ram-awih hla, Khuate hla, Phaileng Hla tivek-pawl an um. Fing 22 timi an hman si; Zuun hnih, zuun khat ti cun an ngan si lo. Na siar sual pang a si ka zum… Lole, keimah tla ka sual sawn a si men thei 🙂\nTha te’n siar hnu-ah, fakselnak tuah sawn sehla a tha pei maw? Keimah palung(bulpak) ruahnak men…\nBJ le SLM Pa thian in lam lo hruai hram seh.\nka lo lungawi pi tuk lawm mam.\non March 4, 2014 at 3:09 am\nKawl Hla maw Lai hla dah? Falam holh in maw Hakha holh in dah? Falam holh ka thei lo i Hakha holh in an sak ahcun ….\non March 27, 2014 at 3:41 pm\nHakha holh cu na Tawkua ah holh ko mu.


Nauhak Zun Thawn Suangmi Arti Cu Harhdamnak Hrangah A Ṭha Hleice – Meifar\nNauhak Zun Thawn Suangmi Arti Cu Harhdamnak Hrangah A Ṭha Hleice\nApril 28, 2022 admin Leitlun 0\nHlanlai ahcun siivai ṭhaṭha aum lo ruangah minung zun hi siivai phunkhat ah an hmang ṭheu, zingpit zun cu siivai ah a ṭha cuang an ti. Ei le in ṭhaṭha aum hrih lo ruangah arti hi an rawl thawbik pakhat a si, arti ah vitamin phunkim aum.\nChina, Dongyang le Zhejiang ahcun zun thawn suangmi arti hi an uar zet, hlanlai ihsin an rak tuah rero zo. Mipa nauhak kum 10 hnuailam ih zun cu an la ṭheu ih arti thawn an suang, mipa nauhak cu nunau itpi hrih lo a si ding.\nCutin zun thawn arti cu an suang ih arti hawng cu a kekkuai, arti cu a hmin tikah cun a sen & golden rawng in aum. A rim cu a sia zet nan siivai ah a ṭha tuk an ti. Taksa naa, thisen ṭha lo, thahri naa pawl khal a ti dam thei ti zumnak an nei.\nHimi zun thawn an suangmi arti cu “boy egg” an tiih tulai khalah a lar zet, arti suangtu pawlin nauhak tlawnginn kiangkap ah zunbawm an va ret ṭheu ih cutawk ah tlawngta nauhak pawlin zun an rak thawh. Cumi hmangin arti cu an suang, 2012 kum ah zun thawn an suangmi arti pumkhat ah 1.50 yuan ($0.24) in an zuar, tidai thawn suangmi arti aiin a letin a khung sawn.\nRawldawr Ah A Innsang Member (8) Hrang Ei Le In Ding A Cah Ih Amah Lawngin A Ei Ṭheu, A Kiangah Minung Um Vekin A Bia Rero\nMizoram Ih Thilthleng Hi A Rapthlak


Ti Thuknak Lamah - Chinland Today Media\nMarch 16, 2009 5:55 am·0 comments\nBy- Timothy Thian\nHi thu hi Mission rawngbawlnak lam hawi zawngih sim cun Ti Thuknak lam timi cun Mi Hlo tamnak Hmun leh Harsatnak hmun, a thim lai tak tak lamah tiin nun zirnak kan hmang thei tla a si ding.\nZiangkhal si sehla, a Mission lam zawng si lovin, thudang deuhvin ka nunih zirnak ka dawn dan vekin rel ka tum. Hi thil hi Zisuh leh Peter lakih thleng mi a si.\nZirnak (1): Hi caanah hin Peter cu Zisuh’i dungthluntu hnget si hrih lovin Nga kaihnak hmangih pumcawmaw mi a si laifang a si. Pumcawmnak hrangah zan var suur a vawrh. Mi taima leh hnatuan mi a si. Zangzel hi Pathian lam thil a si lo. Asinan, Pakhat hman an kai lo. Gennesaret tili ih nga kai ring ring pa a si vekin Nga um dan leh tili um dan khal thei zet ding. Sihmansehla, kha mi zan cu a hlawhsam tariai. Zisuh a tel kher kher lo ruangih hlawhsam an si hran lo ding. Cu tivek sisehla cu, zum lotu, Zisuh theilotu mi hlawhtling an um lo ding. Unau, Zisuh tel lo khalin sum hawlnak thu-hla ah siseh, thil dang dangah thiam zet mi (Expert) na si men thei.. Si khal a theih, a si mi khal tampi an um. Asinan, Hlawhsam caan a um hokhaw. Na pawrh-aw sual pang kei. Beidawn, hlawhsam leh tlaksiat hi mithepkar sung thil hokhaw.\nZirnak (2): Peter cu a va vantha ve! Zan var ngakaih tumtu Ngakaih Expert pa a hlawhsamih a um lai takah Zisuh thawn an tawng-aw riai. Peter ih Lawng cu Zisuh in thusimnakah a hman sak. A siang ve mai! A va ropi ve! Zisuh hrangih siangtu leh ongawtu pawl cu mi vannei an si. Mi tamtak Thuthang Tha hmangih thlawsuah an dawnnakah Peter ih Lawng cu hman a si. Unau, na neih mi na siang ve maw! Tak takah cun, “Lawng dang rak hmang mai hen, mi zanvar ngakai lo kan siih phur vak lo laiih, in dil hmaisa lo bet lai,” tiin Peter kha phunnawi thei a si. Asinan, cuti vekin a ti lo. Pathian lam thil hi ziangtik hmanah va hmuhsuam pang hlah. A teltu leh tirhsiangtu lamih a tangtu si tum sawn cu. Cu cu thlawsuahnak lamzin a si.\nZirnak (3): Zisuh hi a tlunih thil tha a tuahtu, Amah a duhsaktu leh A duhdawtu pawl ziangtik hmanah a hngilh dah hai lo. Hallelujah! A thusim a theh ve ten, Peter ih tul mi Nga a tawlrel pi. “Nga kaih kha a tha lo. Ra mai, i thluh mai aw,” tiin Zisuh’n a ti ve lo. Nga a kaih thei dan ding a sim sawn. Zisuh’i duhdawknak leh ngilneihnak hi a va ropi em! Unau, na thilti miih na beidawn kha Zisuh’n a lo theih sak hokhaw. Thin phang hlah, beidawng hlah. Amah naihtu na si ding a thupi sawn.\nZirnak (4): Ti thuknak lamih a suur vawrh dingah Zisuh’n Peter a fial tikah, “Bawipa, zan varin kan vawrh nan pakhat hman kan kai lo,” ti cingin, “Bawipa na Thu vekin ka vawrh ding,” tiih Peter tawngkam kha a va mak em! Zisuh’i lakah a nun kha a “Zawi Thlep Thlep” rori a si. Mi tampi cu kan kaa cun “Pathian, Pathian,” kan tin an, kan nun sung muril tak tak hi A lakah a zawi lo nasa. Nun zawi – Nun kekkuai hi Pathian lawm mi a si.\nZirnak (5): Nga tamtak an kai tariai! An Lawng hmanah a tlem lo, an suur khal a siat phah. Pathian sunlawizia an hmu. Cu tikah, Peter cun, “Bawipa, kei misual ka si, in tlansan aw,” a ti. Miin na sual tuk-aw in ti hnakin kan zual zia Pathian lakih hmufiang tahratih a lakih kan tlukluh ding hi a va thupi em! Taksa zawngih hlawhtlinnak nasa tak a co. Cu hnakih sunglawi sawn cu a Nun tak takih Zisuh a tawnnak kha a si. Unau, taksa ih kan hlawhtlinnak hnakin Nun sungrilih Zisuh kan tawn fuh ding a thupi sawn hokhaw.\nPeter cu a hlawhsamnak hmun – Ti thuknak Lamah hlawhtlinnak a hmu. Cu lawng si lovin Nga kaitu dinhmun ihsin Zisuh dungthluntu leh Minung kaitu si dingah Zisuh cun a nunnak a thleng sak a si.\nUnau duhtak, hi Thucah na siarnak vekin Pathianin lo malsawm hram seh… Amen.


Kum 2012 Sung Dungkham Thiambik (Best Defenders) 5 ESPN In Hrilnak Nei - Chinland Today Media\nKum 2012 Sung Dungkham Thiambik (Best Defenders) 5 ESPN In Hrilnak Nei\nDecember 29, 2012 5:26 am·0 comments\nKum 2012 cu a cem cuarco thlang ih, ESPN Star cun, kumkhat sung ih football match pawl hmuahhmuah ihsin an zohkhawm tik ah, dungkham thiambik 5 an hrilsuak ih hipawl hi an si.\n1. Vincent Kompany (Manchester City / Belgium).\nKum 2012 sung ih dungkham thian an hrilmi 5 lak ih 1 cu, Manchester City ih Belgium mi dungkham Vincent Kompany asi. Man City fans pawl ih an theihhngilh harzet dingmi an captain asi. Kum 44 sung an Premier League tiltle an hngahmi kimtertu lak ih 1 asi ve asi. Nikum ih Mancity lehnak zate lak ah Kompany hi voi 38 a lek ih, cumi ah goal 29 an suah. Hmaitlan ( Strikers ) tampi in pahtlang har an timi lak ih tel asi.\n2. Jordi Alba (Barcelona / Spain).\nNikum lam ah, Barcelona ih an left-back Eric Abidal cun damlonak a neih cingcing ruangah tam a lek theilo ih, a lehnak ah midangdang lek in an buai zet. Cumi lai ah, kum 23 mi Jordi Alba cu Valencia club ihsin Barcelona cun pound 14 million in an lei ih, an leinak man cu a tlak asi ti Alba cun a lehnak ihsin a fiangter hngal mai. Cutin Spain ram coach khal in, Alba ih lehdan cu tha ti in European Championship Tournament ah a hruai ih, Euro champion Spain in a ngahnak ah, left-back ihsin bawmtu thazet asi.\n3. Leonardo Bonucci (Juventus / Italy).\nKum 2006 ah, Itlay Serie A ih lekdan ding tuahnak ah, Juventus cu a telve ruangah first Division lam ah kumkhat an sit. Cumi hnu an hung kaiso sal ih, nikum ah match khat hman sunglo in Serie A champion sinak cu an ngah sal. Cutawk ih mi thahnem bik lak ih pakhat cu, an dungkham Italy mi Leonardo Bonucci asi. Match zaten ( 38 ) a lek theh ih, Coppa Italia an ngahnak khal ih dunglam ah rinsantlak zet ih lektu asi. Kum 25 mi Bonucci cu, club dang in lei duh in an zoh rero nan, Juventus cun zuar an sianlo thu lawng an tarlang lai.\n4. Mats Hummels (Borussia Dortmund / Germany).\nNikum ah, Germany ram ih lehnak Bundesliga Champion sinak cu point hmu tambik timi record thar thawn Dortmund cun a ngah lawng hman silo in, DFB-Pokal khal an ngah. Cutawk ih an hrang ih cangtha le lektha cu, kum 24 mi Hummels asi. A lek dan le a thiamdan ah, mi tamtak cun Germany ram hrang ih lektu hlun le hmingthan Franz Beckenbauer thawn tla an tahthim rero. Dunglam ah khatlam pawl ih hmaisawr pawl goal thun theilo ding ih a khamnak cu Dortmund an champion nak tawhfung pakhat asi ve asi.\n5. Philip Lamh (Bayern Munich / Germany).\nNikumlam ah Bayern cun duhumlo zet in, pahnihnak dinhmun thawn an can an cemter. Bundesliga ah 2nd, DFB-Pokal ah 2nd, Champions League khal ah 2nd nak ngah in an um. Asinan, tuikum ah cun, poit 9 rori thlau in Bundesliga ah hmai an hruai ih, DFB-Pokal Cup khal ah fourth roud thleng in leh, Champion League khal ah 16 knock-out an thleng zo. Cumi ih an team kaihruaitu cu, Germany le an club hrang ih captain, right-back ihsin lektu Philip Lahm asi. Hi a tlun ih mi 5 pawl hi, 2012 sung ih dungkham thiambik pawl ih hrilmi an si ih, thiam na timi thawn an bangaw lo mai thei.\nManchester City Nehin Champions League Quarter Final Ah Barcelona Kai\nBayern Munich Innpi Ah Goal Thun Theilo Tu Catalan Pawl\nManchester City Ah Fernandinho Thawn\nLaithai Thiambik (Midfielder) ESPN In 2012 Hrang Hrilmi Pawl\nKum 2012 Sung Goalkeeper Thiambik 5 ESPN In Hrilnak Nei


Chinram hriamkaibu thawn pehpar mi thu ah Mandalay ih Doctor 14 pawl licence phit sak - Falam Online Media\nMandalay bulpak siizung ih hnaṭuan Doctor 14 pawl cu Mandalay Division Commander hohanak thawn March 13 ih tuah mi ralhraang meeting thusuak vekin Doctor sinak Licence pawl an phit/lak sak tiah theih a si.\nPenghuap bulpak siizung thawn pehparmi meeting cu Ralbawi Ko Ko Oo (အလယ်ပိုင်းတိုင်း စစ်ဌာနချုပ်တိုင်းမှူး ဗိုလ်ချုပ်ကိုကိုဦး) le Harhdamzung ṭuanvonei Dr. Win Naing hohanak thawn Mandalay ralhraang zung ah an tuah mi a si.\nMeeting thawn pehparmi sunglamthu pholangtu mipakhat cun “Mindat le Chinram ih an kai mi siivai le bungrua pawl cu Mandalay bulpak siizung 3-4 pawl thawn pehparnak an nei tiah an rel. Cun, tuṭum hi ralrin kan pe netabik siseh ti`n an rel” a ti.\n(Hmaizarh ihsin thok bulpak siizung ih tuamhlawmmi mina hmin cazin siseh, an nat nak tivek tiang ralhraang zung ah report pek dingin thu an pe cih tiah theih a si.)\nCDM tuahtu Doctor hohami pawlkom pawl in mipi humhimtu ralkap pawl training an pe thu khal an rel tiah amahcun a relbet hrih.\nCuihtlunah Licence phitsakmi Doctor pawl hnaṭuannak bulpak siizung pawl khal cu khar sak an si ding thu ralbawi Ko Ko Oo in a rel tiah a ti.\nLicence phitsakmi Doctor pawl ih hmin cazin cipciar cu an him nak ding hrang ruatin kan tarlang lo ding tiah MS thuthang in a tarlang a si.\n← US cozah thusuah cu Russia in a rak tuar/La na tuk\nCNDF cangvainak par ah Chin mipi Diriam zet →\nZahthlak zetmi Ministry of Home Affairs sung thu puut darh\nJune 5, 2021 Ni Hnem Sung 0\nExam an tuah hlan te ah Tlawnginn kiangah Bomb an puah


Chin Baptist Association of North America Hruaitu Thar Hril - Chinland Today Media\nChin Baptist Association of North America Hruaitu Thar Hril\nMay 28, 2015 6:20 am·0 comments\nZuk: Chin TV Int.\nA vei thumnak Chin Baptist Association of North America (CBNA) Board of Management lairel khawmnak cun kum 3 sung hruaitu ding pawl hrilnak an nei. May 22-24 tiang, USA ih Chin khawpi tiih an kawh mi Indianapolis ih Falam Christian Church of Indiana (FCCI) ah thurel khawmnak an nei.\nHi thurelkhawmnak ah US ramsung ih kohhran 31 pawl ihsin palai mi 223 an suak khawm thei. Zaan ah khawmnak thawn caan hman a siih, “Pathian Thlarau ih hruaimi cu Pathian fa an si” Rom 8:14 cu thupi ah hmangin Pastor pawl in zantin thuthangtha simnak an nei. Pastor ordination peknak khal an nei tiah thu kan dong.\n“Tuitum kan lairelnak ih danglambiknak cu hruaitu upa pawlhrilnak kan neihnakah, thupte me (Vote) pek tul riai loin, thinlung hmu aw zet in, rinsan mi upa tiih ruah mi pawl hrilnak kan nei. A ropi ka ti” tiin Rev Sa Tin Lal cun a sim.\nHi thurel khawmnak ah Myanmar ram ihsin Rev.Lian Mang (GS, FBU), Rev.Dr.Van Ro Mawi, Principal, BTS), Dr,David THian KHan Thang, Rev.Dr.F.Thiam Uk (FBA, MC Chairman), Salai Cung Awng (Awnmawi), Salai Johan Lal Sum Lian (Awn Mawi) pawl tlain an tel pi.\nA vei (3) nak CBNA, BM ah Chin ram kulh ih hnatuan danding khal an rel. ‘BTS ah Library innpi sak ding hrang tumtahnak, Falam Peng sungah Holistic Mission hnatuannak thok ding, Lailun ah tulnak dangdang ih hman theih dingmi inn sak ding, le thansonak lam pawl kan term sungih tuan suak dingin tumtahnak le ruahhmannak thar kan tuah cih’ titla in CBNA, GS cun a sim.\nA vei (5) nak CBNA khawm pi hi Falam Baptist Church, Battle Creek, MI ah an nei ding. CBNA sungah USA ih um Chin mi biaknak pawlkom 32 an um.\nHruaitu Thar Pawl:\nChairman : Rev. Biak Ceu\nVice Chairman : Rev. Khaw Lian Uk\nGeneral Secretary : Rev. Sa Tin Lal\nAssistant General Secretary: Rev. Biak Lian Thang\nTreasurer : Pu Phun Kar Thang\nAssist. Treasurer : Pu Van Lian Khup\nMission Director : Rev.Ci Lian Kap\nCulture & Literature : Rev. Run Cung Mang\nYouth Director : Rev.Dr.San No Thuan\nDirector Woman Department : Rev. Lal Ruat Thang\nDirector Development : Rev. Dr. Hre Mang\nMinister Council Chairman : Rev. Dr Biak Hlei Mang\nDirector Christian Education : Pastor Thang Moi\n(Visited 1,258 times, 2 visits today)\nCBANA Hohanak in Khrihtian Nauhak Zirlaibu Suahnak Le Zirhtu Pawl Thuzirhnak Nei\nA Vei (3) nak Chin Baptist Association, North America Thurelkhawmnak Hrang Ralring Zo\nCBA, NA In Ramsung Chinmi Harsa Hrang Dollar 14,000 In Bawm Ding


Nitin Manna: Pathian Ttihzahnak | VCTH\nNitin Manna: Pathian Ttihzahnak\nHome » Nitin Manna » Nitin Manna: Pathian Ttihzahnak\n“Curuangah, maw Israel mi pawl,\nBawipa nan Pathian ih a lo fialmi hi ttha tein ngai uh.\nBawipa cu ttihzah uhla\na thupekmi hmuahhmuah cu tuah uh.\nNa thinlung zate in\nAmah cu duhdaw uhla Amai’ hna cu ṭtuan uh.\nA Daan cu kim tein thlun uh;\nnanmai’ tthatnak ah tuihsuun ah ka lo pek a si.\n– Daan. 10:12-13\nTuih san kan nunphung ah mi pakhat kha Pathian ttihzah aw tiih ruahnak va pek cu hnihsuahsai le zaangfakza ih ruah tla a si thei men. San man lo ruahnak ih ret sak tla a si men thei. Bible sirhsan hmanah, Thukam Hlun sanlai ruah daan a si, Thukam Thar ah cuvek a ttul nawn lo, zaangfahnak caan a si, “Famkim duhdawtnak sungah ttihphannak a um lo,” tiih ruah sak a si thei (1 Johan 41:8).\nPathian ih in duhsakmi, Amah ttihzah ding, in timi cu in duhdawt ruangah a si ti kan thei. Hih thupek cu sanman lo tiih ruah sak ding a si lo ih Thukam Hlun san ih milai pawl hrang lawng ih ret ding khal a si fawn lo. Peter in, “Hih leitlun nan nun sung ahhin Amah ttihzahnak thawn Amai’ hrangah nung uh,” a ti (1 Peter 1:17). Curuangah Pathian ttihzah nun timi cu ziang tican a si pei?\nPathian ttihzah timi cu hih leitlun ah Amah lawng ruahsan, Amah lawng nun diriamtertu umsun le kan ṭulsammi ziangkim in pe theitu a si tiih ruahsan hi a si. A man pek ih leimi ka si ti thei in Amah duhdawt le A zaangfahnak sungah um ringring, hi a si (Rom 11:12). Jesuh cu kan hrangah a man a khung deuhdeuh asile hih khawvel hi kan ttih lo deuhdeuh dingih Pathian kan ttihzah deuh ding.\nPathian ṭihzahnak in kan kiangkap Satan ih siatsuahmi pawl parah Pathian mawhsiat lo dingin in kham. Kan lei (tongue) a kilkhawi, kan kutke in kilkhawi sak, ih mah le mah mi dingfel ih ruah awknak ihsin in kham. “Pathian ttihzah cu fimnak ih hramthoknak a si” (Thufim 9:10).\nDuhdawtnak famkim neitu Bawipa,\nNangmah ttihzahnak ka neih deuhdeuh tikah\nthil dang ka ttih lo deuhdeuh.\n– Nancy Guthrie


Esther cabu sungih a ummi thuhla pawl cu thlatang caan ih Persia siangpahrang a um ṭheunak inn ihsin a rak suakmi thuanthu pawl an si. A simsan bikmi cu nunau ral ṭha Esther an timi ih thu a si. Hi nu hin a ralṭhatnak le a pumpek awknak ruangah a miphun pawl kha ral pawlih kutsung ihsin a runsuak,tithu a rel tam bik. Himi cabu hin Purim timi Judah puai ih hramthawhnak le sullam le thuhla a simfiang. Pathian hmin voikhat hman a saal lo. Milai hnaṭuan daan: an phiar awknak le an ralṭhatnak pawl a sim.\nEsther siangpahrang bawinu ah a cang (1:1-2:23)\nHaman ih phiarnak (3:1-5:14)\nHaman an that (6:1-7:10\nJudah pawl in an ral an neh (8:1-10:3)\nVashti In Siangpahrang Zerxes Thu A El\n1-2Zerxes * 1:1-2 Zerxes: hi Xerxes tiah an ngan nain a aw suah thlun in le siar olnak ah Zerxes tiin kan ngan. Hebru Baibal sungah Ahasueras tiin a um ih amah ih hmin thotho a si. cu siangpahrang a si ih Persia ram khawpi Susa ih a siangpahrang tokham ihsin India in Ethiopia * 1:1-2 Ethiopia: hi Sudan ti tla in an ngan. Hebru Ca Thianghlim sung ahcun Cush tiin a um. Culai ih Cush timi cu tuihsan ih Ethiopia khi a si. Siangpahrang a si caan cu 485 in 464 BC tiang a si. tiang ramṭhen za le kul hluansarih a uk.\n3Siangpahrang a ṭuan kum thumnak ah a kuthnuai bawi pawl le a ramṭhen uktu bawi pawl hrangah rawl ei puai tumpi pakhat a tuah. Cuih puai ahcun Persia le Media ralkap pawl le ramṭhen uktu bawi le phun upa tampi an tel. 4A thilri neihzia le a lenzia cu mi ih zoh dingah thlaruk sung rori a hmuh.\n5Cuih hnuah cun siangpahrang bawipa in Susa khawpi sungih a ummi mipa hmuahhmuah, milian siseh, mi farah siseh, an zate hrangah rawl ei puai a tuah. Siangpahrang inn tualah zarh khat sung puai cu a tuah. 6Tual cu pat puanzaar a rang le mepian pawl in an ceimawi ih cuih puan pawl cu pat phangfem in lungrang ṭhuam parih ngunkual ah an khih. Tual cu lungrang, lungsen, lungvar, lung mepian le lunghring pawl in an phah ih cuih parah cun sui le ngun in tuahmi tokham tampi an hung. 7Sabitti cu sui khuat a phunphun in an pek. Siangpahrang a si bangtuk in Sabitti cu tirhsiang zetin a pek a si. 8An Sabitti in ding cu a zat leiteek an tuah lo. An duhzat ciar in in haiseh, tiah Siangpahrang in a hnaṭuantu pawl cu thu a pek.\n9Culai ahcun Siangpahrang inn ah Siangpahrang bawinu Vashti in nunau hrangah rawl ei puai a rak tuah ve.\n10Rawl ei puai a tuahnak ni sarih ni ah siangpahrang bawipa cu a Sabitti in mi in a thinlung a puamter. Curuangah tilper mi amah riantu pasarih Mehuman, Biztha, Harbona, Bigtha, Abagtha, Zethar le Karkas a ko ih, 11Siangpahrang bawinu Vashti cu a sui lukhuh khum tahrat in a hnenih ratpi dingah thu a pek. Siangpahrang bawinu cu mi mawi ngaingai a si ih a sawmmi le a kuthnuai bawi pawlih hmaiah a nupi mawizia cu uarawknak thawn a hmuh hai. 12Asinain siangpahrang bawinu an va sim tikah siangpahrang bawipa ih thu cu a el ih a ra duh lo. Cutikah Siangpahrang bawipa cu a thin a heng ngaingai; a thinhengzia cu a so in a so.\n13Cun thil thupi le thu harsa a um tikah siangpahrang bawipa in ruahnak petu pawlih ruahnak cu a sut hmaisa ṭheu. Curuangah amah ruahnak petu pawl, ziangtuah le a ṭha ding ti a theitu pawl a sut. 14An ruahnak a suh bik ṭheumi pawl cu: Karshena, Shethar, Admatha, Tarshish, Meres, Marsena le Memukan an si. Hi bawi pasarih cu Persia le Media ramah bawi upa bik pawl an si ih Siangpahrang ton theinak neitu an si. 15Siangpahrang bawipa cun an hnenah, “Keimah siangpahrang Zerxes in ka hnen-um pawl ka thlah ih siangpahrang bawinu raseh, tiah thu ka pek. Asinain a ra duh lo. Curuangah a daan vekin ziangso ka tuah ding?” a ti.\n16Cutikah Memukan in Siangpahrang bawipa le a kuthnuai bawi pawl hnenah cun, “Siangpahrang bawinu Vashti in Siangpahrang bawipa a hmuhsuam a si; Siangpahrang bawipa a hmuhsuam lawng si loin a kuthnuai ih a ummi bawi pawl le a ram sungih a ummi hmuahhmuah khal in hmuhsuam ṭheh ve a si. 17Siangpahrang bawinu ih nuncan hi an theih tikah na uknak sungih a ummi nunau hmuahhmuah in an pasal cu zianghman ah an siar nawn lo ding. Nunau hmuahhmuah in, ‘Siangpahrang bawipa Zerxes in siangpahrang bawinu Vashti a ko nain a feh duh lo,’ an ti thlang ding. 18Persia ram le Media ram sungih a ummi fala hmuahhmuah in siangpahrang bawinu ih nuncan cu tuihsun ni a tlak hlanah na kuthnuai bawi pawl hnenah an sim thluh ding. Cuticun na thu ngaih lonak le hnahnawhnak cu ziangtik hmanah a reh thei nawn lo ding a si. 19Curuangah Siangpahrang bawipa na lung a kim ahcun, ‘Siangpahrang bawipa cu ziangtik hmanah Vashti in a tong thei nawn lo ding,’ tiah Persia ram le Media ramsung daan cabu sungah nganter aw. Cule a ai-awhtu ah aṭha deuhmi siangpahrang bawinu dang hawl aw. 20Hi tluk a tum le a kaumi na uknak ram sungah hin na thupekmi a than ṭheh tikah cun nunau hmuahhmuah in an pasal cu, milian an si khal le, mifarah an si khal le, an upat ciar ding a si,” tiah a ti.\n21Cuih thu cu siangpahrang bawipa le a kuthnuai bawi pawl in an theih tikah an lung a kim ṭheh ih Memukan simmi vek cun siangpahrang bawipa in a tuah. 22A ram sungah cun ca a kuat ṭheh ih innsang pakhat sungah an pasal cu thuneitu bik a si ding, tiah an peng le an ram ciarah an ṭong ciar in thu a than ṭheh.


Tleirawl Kum 15 Mi Leitu An Kai – Meifar\nThailand, Muang district, Love Motel sungah tleirawl kumkim lo an zuar ṭheu ti tualsung palik pawlin an thei thup. May 25 zan ah palik pawl cu mi pangai vekin hotel room pakhat an sang ih hotel sungih thilthleng cu an zohdik.\nRoom pakhat ah tleirawl te an lutpi lai an hmu ih reilote hnuah an va lutchilh cu mipa kum 27 mi Chairat le tleirawl kum 15 mi an hmu. Cun, tleirawl zuartu/hruaitu nunau kum 16 mi khal an kai cih, Chairat in tleirawl kum 15 mi cu itpi dingin 1,300 baht in a lei.\nA hruaitu kum 16 mi in 500 baht a co ve, sumpai khal an peaw thluh zo ti an thei. Palik pawlin hotel sung cu an zohdik vivo ih tleirawl kum 14 mi khal an hmu bet. Kumkim lo tleirawl pahnih in hlawhhlang an ṭuannak cu thlakhat a si zo thu an sim thei.\nMi dangdang in an lei ṭheu ih ritheihsii an eiter hnuah nasa zetin an sualpi ṭheu thu an phuangaw, a caan ahcun zianghman an thei nawn lo. Cutin, an itpit lai cu video in an zuk ṭheu an ti. Kum 15 mi leitu le hruaitu kum 16 mi cu palik pawlin an kai. Thailand ramsung ah kumkimlo tleirawl zuar an tam zet ih ṭuanvo neitu pawlin kai dingin an hawl rero lai.\nRakhine Ram Ah Tlawngkai Dingin Hmin An Pe Thok


China ram ihsin lut mi Thlacii hmin kan thei suak – USDA | Falam Online Media\nUS ramsung hmuntin ih kuat mi, China address nganaw, a hmin an theilo mi thlaicii ṭhenkhat pawl cu US Department of Agriculture in zoh ciangnak an nei hnu ah, phun ci 14 sinakdik kan thei suak zo tiah an phuang a si.\nHih thlaicii pawl cu US ramsung State 50 pawl ah China address nganaw in an kuat mi a siih a kuattu khal theih a si lo. Curuangah US leiram siatsuah ding phang ruangah le thlaihnah siatsuah pang ding phang in zo hman in tuh lo dingin USDA in mipi a rak sim thei dah zo.\nCuhleiah thlaicii a dawngtu pawl cun cozah ṭuanvo neitu pawl hnen ah sim than lohli dingin thu an rak than dah ih, tu ah, cuih thlaicii phun tamzet lak ihsin phun ci 14 ih hmin pawl cu USDA in an phuang a si.\n“Zingzoinak kan nei ih kan hmusuah mi ah anṭam, kawpi, puṭinan, rosemary, lavender le pangpar cii dangdang pawl an tel” tiah Animal and Plant Health Inspection Service ṭuanvonei Osama El-Lissy in a sim.\nThlaicii kuat mi pawl cu online scam phunkhat si ding khalin an zum ih “ziangruangah US ramsung ih an kuat duh nak san ti cu kan thei ciang hrih lo, Nan, ka zum mi pakhat cu thalcii kuattu pawl in an company hmin thangsin duh in le lar sin duh ruangah an tuah mi si ding kan zum” ti`n Osama El-Lissy cun a sim bet.\nHimi thlaicii pawl cu US ram state 50 ih mipi tamzet mailbox ah a thleng ih a par ah China ram address a nganaw. Canada, UK, Vietnam ram lam khal ah a thleng ih mipi thinlung a buai terzet.\nTu ah, US ramsung ih a thleng mi thlaicii phun tamzet lakah phun ci 14 pawl ih hmin, theisuak a si zo nan a dongtu pawl hnen ah ui co, rannung, nauhak tivek ih tham ban ah retlo dingin le tuh lo ding in USDA cun mipi hnen ah thu a than a si.\nAlso Read : Himivek na hmu veten Cozah hnen ah Report lohli Aw\n← Myanmar Election hrangah Internet le Email hmangdan an Zirh\nNi 42 sung Ruahpi Ceen in Lei a min ruangah Minung 14 thi →


MOTHER’S DAY - Chinland Today Media\nMay 11, 2012 3:19 am·4 comments\nBY Salai Tin Lian\nMother’s Day hi hlanlai ah cun Greek pawl in an pathian NU sunlawihmak ah an rak hmang. Roman Catholic pawl in Jesus nu Mary sumlawihnak ah an rak hmang. Kan dunglam kum 150 ihsin khan Mother’s Day hi Kohhran ah hmang a si. Christiannak ih Mother’s day hramthawknak cu Anna Jarvis in society sung ih mi hrisel lo le rethei pawl ih dinhmun theihthiam a tulzia le society in an tuarnak a theihthiampi ding hi NU pawl ih mawhphurh a si ti ih a au ni cu Mother’s work day tiin a rak ko. Anna Jarvis a thih hnu ah, a fanu Young Anna in a NU damlai ih thiltha a tuah mi pawl sunlawih upatnak le theihnghilh lonak pangpar cu West Virginia Biak Inn ah hlannak a nei.\nHi ni hi leitlun in sunlawih upat tlak NU pawl ih NI (mother’s day) ah a run pawm ih tusan zumtupawl in May Cawlhni vawihnihnak ah kan run hmang. Mi hmaisapawl cun hi ni ah an NU le sunlawih upatnak ah Biak Inn ah an feh, an nu le cu ca in si maw, card, present le pangpar an pe theu.\nKan nih Laimi zumtupawl in Mother’s day kan run hmeltheihnak khal a reihrih lo ih, a hman dan khal kan theithiam tawk hrih lo a bang. Mother’s day hi Nu pawl sunlawih upat peknak lawng ih hman ding a si lo ih, NU pawl in an dinhmun le sinak tawk te ih Innsang, Kohran le Society ih an pekawknak theihpi le pawmpinak thawn hman ding a si. Mother’s day hin leitlun hrang ah thu (message) ken tel mi a nei ih, Nauhakpawl hnen ah NU an thupitzia le tihzah ih sunlawih upat tlak an sinak a zirhtir ih, Pa pawl hnen ah Nu ih dinhmun le sinak leitlun tlun in a tulzia a theihtir. Cuhlei ah Nui thupitnak thei hrih lo tu NU pawl hnen ah an mawhphurhnak a theih tir fawn. Nunau palbetnak ruang ih kan society hma a sawn thei lo nak khal in zirhtir.\nRel duh mi cu Nu fim le thiam (fit) taktak kan nei nan pasal an neih ve ten Kohran le society ah hmantheih lo in an hol ral. A san cu retheihnak ruang ah kan ti men thei, a ngingai ahcun society in NU a sinak tul lo tuk vek ih a retawk ruang ah a si sawn. Nauhakpawl in NU le sunlawih upatnak ih pangpar pek le, sunlawih tlak NU an sinak theihthiampi ih sunlawih upatnak cakuat, card, present le pangpar pek cu Mother’s Day ih hramthawknak thuanthu (historical background) a si ih, Christian nun mawi khal a si.\nNu ih mawhphurhnak le sinak hi Inn sang lawng in a mamawh loih, Kohran le society khal in a manawh. Nu tel lo in leitlun hi a famkim thei lo. Nu hi leitlun ih mawinak, nawmnak, daihnak le hnangamnak nan si. Curuang ah mi zo khal Pathian in NU vek ih in duhdawtnak le in lainatnak hi NU pawl ih nun ah um ding le lang suak ding a si. Nu nan sinak ih par le rah cu mizokhal thleidannak um lo in tlan theih ding a si. Mi hmuah hmuah ih nu nan si ih, cui nan sinak ih rahsuak duhdawtnak le lainatnak cu Innsang tin, Kohrantin le Society tin in an tul. NU pawl ih nan zirhnak cu a kangral theilo mi RO sunglawi a si. NU tha na sinak le Nu pawinawh na sinak Mother’s Day in a lo nemnghet zo. Nunau nan si ih ruangah thinnau lo in, nunau nan sinak ruangih leitlun in sunlawihnak a lo pek ruangah lungawi uh. DaihNak le Remnak leitlun ih hring suak tu NU s ihram aw. Happy Mother’s Day\nHoratio G. Spafford(1821-1888)\nMara Wilson : Zuknung ihsin Calai ah\nLeitlun Paisa Picang Hrekkhat ih Hminsinnak\nCung Bawi Lian says:\nA ngan kim thlap.\nA thiam riai.\non May 11, 2012 at 6:09 am\nNa cangan mi ka siarlonak a rei nguarngo nasa.\nMother’s Day thu na run ngan leh thei ih a lungawium.\nThunuam titilai ka ngaizet.\nNa ngan tha nasa.\non May 12, 2012 at 2:19 am\nWowwww!!!!!!!..,,na thiam nasa,ka lungkim zet,Sunloihtlak Nu Rori an si,Happy Mother’s Day!\non May 17, 2012 at 8:05 am\nManhla curco ko… Famkim fukfo ko.


Cube - KID 240 Race | Jetzt Kinderfahrrad bei MEGA Bike bestellen.\n10 Gg. Shimano RD-M6000-GS\n2x Tektro HD-M282, Hydr. Disc Brake\nSchwalbe Smart Sam, 2.35\nSOPHIE - Wave 24-3\nSie bewerten den Artikel: Cube - KID 240 Race


Aung San Suu Kyi Ih Khual Tlawn Nak Zalam - Chinland Today Media\nJune 18, 2012 7:45 am·0 comments\nMizan sunah khan Aung San Suu Kyi cun Geneva ih Internatinal Labour Organization hmunpi ah thu a simih, Suu Kyi cun Burma ram cu bulpak thuneih rorel nak ihsin mipi thu neih rorel nakih a thlengaw zomi South America ram thawn a tahtthim. CNN in a sim nakah Sung San Suu Kyi ih thusim nakah ram hruaitu mi pawimawh tamzet leh hnattuan tu Company hotu mi pawimawh tamzet an tel tiah a sim.\nTuihlan ih Burma ram ralkap Cozah hnuai ah khan mipi tamzet sal vekih sawrmi leh haunak rethei zetezt ih sawrmi an tamtuk ruangah Burma ram ralkap Cozah parih an lungawilo nak langter nakah ILO tonkhawm awknakah Burma ram aiawhtu pawl telter an rak siang dahlo ih, tuidin hmuanah ralkap Cozah a cemzik vekih a langruangah ILO hin an tonkhawm awk nakah Burma ram aiawhtu telter a siang thlangding a si.\nTheihcia zo vekin Aung San Suu Kyi hi tihni zanah khan Switzerland a thlengih kilhim nak thazet hnuaiah mi pawimawh ziangmaw zatih an rakhmuak. Aung San Suu Kyi hin Switzerland ihsin Norway a pancih dingih thaisunah a liamcia kum 21 ih an rakpek zomi Nobel Peace Prize cu a maikut rori in a dawngdingih a pawmnak thu leh a lungawi thukhal a sim cihding.\nHimi hnuah France leh Ireland a pansal dingih Amnest International ih timtuah mi Concert ah pop U-2 cun an hotupa Bono ih hoha nakih an rak lawmding. Himi hnua ah Britain a pan dingih Britiann ram Parliament In hnih Member pawlih hmaiah thu a sim dingih Oxford University in Honorary doctor degree an rakpe ve ding.\nSung San Suu Kyi hi Britaian ramah tlawng rakkai in caan reipi a rak umih Michael Aris thawn an nei awih fapa pahnih Alexander leh Kim an neih hnuah kum 1988 ah khan Britain ihsin a pasal leh a fa le pawl fehsanih in Burma ramah a nu damlo a veh laiah Burma ram tlawngta buainakah khan tlawngta leh mipi hoha tuah a tangta ih Burma ram ralkap Cozah Opposition hotu ah tutiang tikcucaan a hmang lanta ih kum 1999 ah khan a pasal khal tipi ral ihsin a sun hngehnge.


Umnak Inn neilo Zuun-inn ih khawsa Pu Hlimawma tei` innsungsang ngaihsaktu an pung vivo | Falam Online Media\nDecember 8, 2020 December 8, 2020 Ni Hnem Sung\t0 Comments\nMizoram, Thingdawl khua ih umnak neilo Khuatlang zuun-inn hrang ih sakmi luahtu Pu Hlimawma te sungkua cu lainat ngaihventu an tam vivo.\nPu Hlimawma te sungkua cu innsangpa nica hlawh mi ring ih khawsa an siih fanute pakhat an nei. Kum 2020, pulhnat boruak lockdown thok, March thla hrawng ah khan vansiatthlak zetin inntekpa Pu Hlimawma cu ungtii (coconut) in a zangruh a tlaa ih nikhat thilthu ah an sungkua nuntukhawsakdan cu a thlengaw verver thluh.\nUngtii ih tlak ngah nak cu minung taksa hrang ih thupibik pakhat a si mi a zangruhpi (spinal cord) a si ih ṭhiṭha in a feh thei nawn lo. An nu khal hi Ke ṭhalo a si ih an sungkua zohkhen ih hnaṭuan thei cii a si lo.\nCuruangah harsa vangsang in Khuatlang zuun-inn luah ih an um naksan a siih khuapi venghnen bomnak thawn rawl ei ding nei phah fangfang khi an si.\nHitiih harsa zetih an khawsa mi cu Mizoram ih Lar zet, Zo Inspiration Youtube channel in a theisuak ih an mah ti thei tawk te bawmnak pek dingin an khua ah an va pan. Cumi cu video an zuk phah ih hmatonthusutnak an nei lai pawl khal an record thluh.\nCuih video cu Youtube ah tlangzarhnak an nei ih a zohtu khal Thawngsawmnga an luan zo a si. Cutin Zo Inspiration cun Pu Hlimawma tei` innsang hrang ah bawmnakding a tawlrel sak cih ih, tu ah Rs 3,15,065 an dong zo a si.\n← Pu Trump hoha mi Pungkhawmawknak ih Wifi password cu mipi in lawm hleice\nLeimin ruangah Inn ṭhawn ṭul dinhmun tiang harsat tong Innsang pawl cu CRCDF in Bawmnak Pe →


Doha Ih Claimate Change Thuhla Meeting Pi Thu Lawrkhawm - Chinland Today Media\nDoha Ih Claimate Change Thuhla Meeting Pi Thu Lawrkhawm\nDecember 9, 2012 11:58 pm·0 comments\nUnited Nation Frame work Convention on Climate Change (UNFCCC) ih a vei 18 nak Conference pi cu leitlun rampi 200 zikte telin Qatar ram Doha khawlipi ih um Qatar National Convention Centre innpi ah kan dung Nov 26, 2012 ni ah nei thok a si. Atu ahcun zarhhnihnak a lut thlang.\nCutawk ah UNFCCC ih a vei 8 nak Tyoto khawlipi ih an nei laiih an thu relcatmi Kyoto Protocol (Kyoto Lungkimtlangnak) cu relsal a si. Himi conference pi hi kumtin neih ringring mi a si. Hivek meeting ih an rel ṭheumi thuhla cu leitlunpi nikhua, boruak thleng ih a her danglam dan pawl thuhla a si. Greenhouse gas, climate change le Ozone layer siat vivo tiih kan theihlar zetmi thu harsa pawl tla an reltlang ih lungkimnak thuhmunkhatnak hmin an khen ṭheu.\nTuikum Meeting Ih Thupi Pawl\n1. Kyoto Protocol, Kyoto Thuhmunkhatnak, cu 2013 ah a cem zo ding asinan, 2020 tiang thuhmunkhattlang vivo hrih dingin an reltlang.\n2. Ṭhangso zo ram pawlin ṭhangso rero lai ram pawl hnenah Carbon Dioxcide an suahmi ruangah sumpai ruulsal dingin an reltlang, sumpai ziangzat ti cu theih a si hrih lo.\n3. Prof. Robert RM Verchick in ahlan Obama acozah ih Kyoto Protocol tlunih a policy hi a sual ngaingai, palhnak tumpi, a si tiah a ti. Obama acozah in Kyoto Protocol ihsin a hnukdawk-aw dah. Atu ahcun a telsal.\n4. Himi conference ahhin ṭhangso zomi ram pawlin thangso hrihlomi ram pawl tlunah nehnak co thei loin, a sung an pek. US le Europe pawlin an tuah dingmi cu an hril thei lo tiin an ti. Atufang leitlun ih carbon dioxide suah tambiktu ram pawl cu: pakhatnak ah China 7.03 billion ton, pahnihnak ah US 5.46 billion ton, pathumnak ah India 1.74 billion, a palitnak ah EU 4.18 billion ton, pawl tla an si.\n5. EU, Australia Le Norway pawl khalin carbon suah bikhiahmi cu an tlun hniakhno a si. Rampi pawlin an duhtuk lo cingin a netnak ah an lungkimsal.\n6. Ob River tiih kawhmi lawng tumpi cu claimate change, leitlunpi a sa vivomi, khihhmuhtu dingah khual a tlawng ih, ram ṭhangso pawlih carbon dioxcide an suahmi malter dingin, tumtahnak a nei. An duhdan ahcun claimate change ruangah tifinriat pawl a siatsuah dan langter le, pholang ding an duh. An khualtlawnnak ah Kiribati ihsin Maldives lamah a feh lo, ziangahtile tifinriat hrangah a ṭha lo ti langternak a si. Cun Norway ihsin Japan lamah, Arctic Ocean sungah a feh. Ziangahtile cumi ram pawlin carbon dioxcide tampi a suah ruangah a si. Cumi lawngpi cu Doha Conference ṭhehhlan nithum duh, Tlawngkai Nithumni, 5.12.12, ah a khualtlawngnak cu Qatar ram Doha khawlipi ah a cawl.\nUN ih kiangkap kilkhawinak thawn pehpar ih conference sangbik cu 8.12.12 ni ah an ṭheh. Lungkim tlangnak cu tuah a si ko nan, a taktak ih thlun ding cu thil-ol a si lo ih, Doha hnakin 2015 conference ahcun leitlunpi boruak thleng danglam ih sa vivo nak kham theinak ding lungkimnak cu nasa deuh in nei thei dingah an beisei cio a si.\nEgypt Ram In President Hrilding


Caw In Nauhak A Khit That Ruangah An Kai – Meifar\nCaw In Nauhak A Khit That Ruangah An Kai\nAfrica, Sudan ram hi daan le dun an nei hngetkho zet. Nauhak kum 12 mi cu caw in a khit that ruangah caw cu tualsung palik pawlin an kai. Court in a thuhla a relsak dingih thiamlo a co asilen thawng an thlak ding.\nNauhak cu a hmun ah a thi cih, a ruak cu siizung ah an phur ih zohdiknak an neih hnuah an vuiliam. Kan dung thla khalah tilper lo mi tuucang in nunau kum 40 mi a khit-that ruangah tuucang cu kum 3 sung thawngtla dingin le hna harsa ṭuan dingin a thu an ṭhencat.\nPalik bawi in, “Kan hnaṭuan cu mipi humhim ding a si, sualawknak aum tikah thuṭhentu ding kan si. Tuu neitu in thiamlonak zianghman anei lo, a tuucang sawn in thilsual a tuah ruangah kum 3 sung thawng a tla ding” a ti.\nTuucang neitu khal hremnak an pe, zangnadawmnak ah mithi innsang hnenah caw 5 an pekter. A tuucang khal thawnginn ihsin a suah hnuah mithi innsang in an nei ding, South Sudan nunphung le daan ah rannung in mi a that asilen rannung cu mithi innsang in an nei ding ti aum.


Salai Thangte & Mai Tialte - Chinland Today Media\nDecember 29, 2008 9:03 am·1 comment\nThangte in Tialte hi a caan caan ah a rak hmu ih vei hnihkhat an inn ah a rak leng nan duhnak thu a rak sim ngamlo. Simnak ding caan remcang khal a um theilo. Tialte khalin Thangte hi a hua lemlo nan, duhvek ih biakawknak caan an nei theilo. Veihnih khat khaw lak ah an tawng aw ih an tawnawk caan ahcun an mit la kirsal thei nawnlo in an zoh aw theu. Caan reipi an pehtlaihawk nawlo hnu ah vanthatnak ah “G-Talk” ah an tawng aw. (Fiction)\nThangte : Hi\nTialte : Hi\nThangte : Na dam maw?\nTialte : Zo si na si ta kha, ka lo theih ciah lo ih cunah si…?\nThangte : Ziangah theilopi cun I rak accept?\nTialte : Ka rualpi pakhat khat a si ka zum deuh ih pan teh…!\nThangte : Na rualpi cu ka si.\nTialte : Cu cu, zo si na si, Malaysia ih um mi Mawite na si ko lo maw?\nThangte : Ka si lo so khaw.\nTialte : Na mail ID le maktuk si ka theithiamlo pi, I sim ko aw, zo na si…?\nThangte : Thangte famteh…\nTialte : A! Zo Thangte maw, Thangte tampi an um si?\nThangte : Tialte, I ti daan hi naa ka ti nasa, theithiamlo bangin um hlah aw.\nTialte : Aaa! Nangtla le ka lo thei fel lo mi cu.\nThangte : Asile, Tialte thu ka lo sut ding, Thangte paziat na thei?\nTialte : Aw aw! Sorry sorry U Thangte ti na si….? ( A thei fel cih ko).\nThangte : Ka si lawn maw….ziangah theilo vek in, na um?\nTialte : Hei Hei, cuvek silo, mi pa cu biak sual le a tha lo ih cunah ka ralring tuk.\nThangte : Tialte cu aw! Na thinlung cu a kel lai si si maw. Hi..hi..hi..\nTialte : UThangte in ngaithiam aw maw.\nThangte : Cuvek men ah ngaithiam dil tul lo pi, sualnak na tuahmi tla asilo. Nangtla le.\nTialte : A tu khawi nah ram in….?\nThangte : A tu hi Pathian zarah US in so khaw ka lo chat…kan dung Malaysia ka fehzikte ah khan ka lo biak tum nan, a remcang theilo. Nang le na buai ve thei tuk fawn. Refugee an timi raltlan sinak ka dil ih USA ah in kuat ih a tu ahcun US ah zir phah tuan phah in caan ka hmang so khaw…\nTialte : Aw, si ngai. Lungawi um tuk ual.\nThangte : Tialte a tu khawi nah na um…?\nTialte : Aw, a tu hi Yangon ah si.\nThangte : Yangon ah ziang na tuah?\nTialte : Si. Ram harsa ah kan buai theh ih ram dang ah hlawhawknak ka hawl ve tum ih cuvek ah passport le ViSa vek buaipi in Yangon ah ka cam hrih a si hi.\nThangte : Aw! Si maw….um lawk ah, Tialte malten, na online rei pei maw? Caan ka neilo nan lo biak rei ka duh.\nTialte : Um ngah ko si.\nThangte : In mang nawnlo ti…? In ngailo nasa ti aw…kei cu ka thinlung ten ka lo thei ringring si. Kawtthler na vah lai khal ah ka lo zoh thup rero theu. Pasal a nei zo pei maw, tin ka lo ruat rero si.\nTialte : UThangte, cuvek in na vel men in I ti duh hlah aw. Online a si ih na duhduh in na tongmen silo maw…? Kan khua ih kan um tlang lai ah hmuah hivek in na tong dah lo kha,,,…?\nThangte : Tialte, cuvek in I ti sianghlah aw, a thupten ka lo uar tuk ih ka tuar tento ti tla na theilo. Na pa le a strict tuk ka lo leng ngamlo.\nTialte : Zum theilo. Mipa cu mi bum nan hmang tuk. Ram nuam na thleng zo si, na duh duh na order thlang pei cu, parcel an timi tla laar em si….\nThangte : Tialte, mipa dang vek ka silo ti na thei maw? Ka duhlo mi cu ka order in ka parcel lo ding. Khavek ka duh lo.\nTialte : US tla cu a nuam em lo maw? Na duh le na in ding ih na duh le na ei ding si ko lo maw…? Fala mawi mawi tla an tam em pei cu, ziangah mirang fala tla..?\nThangte : Tialte USA na thleng lo ih na theilo si kha, US hi kan ruah le kan theih vek a si lo. Fala felte tla cu an um lo, cathiam lo hrang ah tla cun nupi ding an um lo tuk si….\nTialte : Asi le cu, kan khua ah fala mawi tete an tam em si, ka lo cahsak pei cu, na duh mi tete rak sim aw la….hi..hi..zangfak na um ual.\nThangte : Tialte, ka thin naa ding zawngin um hlah aw…khua ahcun kan biak aw dahlo, kan leng aw tuk dahlo nan ziangvek mi nung ka si ti na theih kha…ka lo thei ve si…hivek in in tihrim hlah aw.\nTialte : Thangte hlavang cun na ral tha ko. Na leer ve zet si lo maw..?\nThangte : Oooooo! Ziangtin ka lo simfiang thei ding. Aaaaa.\nTialte : Adik ko si, ram dang thlen hi cun zo cio khal tongkam hman mi a danglam si.\nThangte : Tialte, ka lo sim ding, na par ah hin ka duh aw dahlo. Na par ih ka thinlung put a kel ti thei aw. Ka thinlung pawl tla na thei theh ko ding ka zum.\nTialte : UThangte, na sinak cu ka thei ve theh ko nan, kan um nak kaar a hla tuk lo maw…? Thinhar ih caan hman ka paih nawnlo.\nThangte : Kei mai mawh a si. Mipa tuah ding mi le simding mi ka lo duhdawt timi ka rak lo sim ngamlo mi hin kan dinhmun a derthawngter ih bet ah ziam lam a panter tum theu a si hi. Hmasehla mipakhat ih ruahnak na theihthiam pi ahcun lungawi um tuk ding.\nTialte : UThangte nu nau ka si hi.\nThangte : Ka thei tuk ko si.\nThangte : Thei aw dahlo tla kan silo, hmu aw dahlo, be aw ruai le chat aw ruai tla kan silo, timi ruat aw. Tlangval dang bangin a lo bum tum zawngin le a zawl tum zawng in ka cang lo so khaw…aw! I thei ko si.\nTialte : um\nThangte : Hiti ka lo ti hi, na thinheng maw…? Ziangah na ca ngan na cawl…hello, Tialte. Na thinheng nak ding ka tongpang maw…?\nTialte : Ka ngai ko si. Na cangan mi ka siar. Mi thinlung na buaiter tuk Thangte.\nThangte : Tialte thu pakhat ka lo sut thei pei maw?\nTialte : Sut ko hme.\nThangte : Ngaihlo ah rak ngai hlah la, a tu hi kan khua lam ah uarmi dang na nei pang maw?….\nTialte : Haa…aa…cuvek men a…\nThangte : Hei, Tialte in sim ko aw. Ka thei duh si.\nTialte : UThangte, kan biak aw leh men pei maw?\nThangte : Ziangah cumi ka lo suh ruangah na thinheng maw?\nTialte : Phone sung le online tivek ah hivek thu rel ka duhlo. Kei cu nunau dang bangin kha vekmen ih ti ding ka duhlo.\nThangte : Tialte cuvek silo.\nTialte : Duh taktak le cu awkam in si, hmun le hmun ah sim aw ding si. Hivek cu thalopi. Keimah cu mi dang vek silo pi ti zo kha…\nThangte : Asile cu, ziangtin ka tuah ding?\nTialte : Duh tak tak le cu lamzin dang a um ding si.\nThangte : Ka lo ngai tuk Tialte.\nTialte : Lo ngai ve ko si.\nThangte : Nan phone no tla in pek aw la, ka lo call ding si.\nTialte : Aaaa, tul lo.\nThangte : (disconnect)\nphone in ka lo biak ding. Cun thil dang tla lo sim ding ka nei si. Hello…hello…\nZiangah na rak ngan nawnlo…connetion tla maw…\nCa ka ngan mi na hmu thei maw…\nHello…na thinheng maw…\nAih a va mak ve….\n( Peh lai ding…)\nHriselnak ih thupibik hnih a rak sik\nKutdawh Nauhak Milian\non December 31, 2008 at 2:14 am\nThangte le Tialte ih chat awk mi pawl tlar khat khal hrelh lo in ka siar ih ngai a nuam in lung tla a ti leng in ka thei. A tha tuk law law. A pehzawm mi siar ding ka hngakhlap nasa


Prosecutor Lin Wood Nih “Vote Diklo Kan Theihkhawh Dih Cun, Trump Nih Faktuk In A Tei Lai!! – Chin 11 News\nProsecutor Lin Wood Nih “Vote Diklo Kan Theihkhawh Dih Cun, Trump Nih Faktuk In A Tei Lai!!\nTrump Hrangah Khua a Vang Thawk Maw? (26.11.20): President Trump hi fighter taktak a si ih diklo le ṭhalo ih a theih cu khatlam party lawng si loin mai lam party khal a hrut tel ṭheu ruangah huatu le duhtu a nei tam thei nasa. Tu khalah Media le Activist ṭihtu Republican hrekkhat cun an phatsan phahphah thang.\nṬantu a neih mumal lo khalah thudik siih a theih mi ah a dinngheh ṭheu ruangah nehnak a co ṭheunak a si. 2016 hrilawk zik October thlaah khan 1996 kum laiih Hollywood, thlengawknak pindan sung ih a ṭawng a ra suah tikah an do cece. Cutawkah capoh saiin nunau cu sum a um cun a ngah tivek deuh a si. Amai party Republican hruaitupawl khalin hnukdawkaw dingin an ti cece a si kha. Hrilawknak khalah 1% chance pe na, 0% chance pe na an si nan a beidawng loih a neh thotho.\nThuphan thawn Russia bawmnakin a tling tiin hlawn an tumin amai party khalah dinpitu malte lawng an tang cingin a tal khawsuak thotho. Impeachment an tiih President in thil tisual tumpi (high crime) a neih lawngah House I hlawn dingin a ti fang ṭheu mi kha a thiltisual(crime) pakhat hman rel ding thei loin Phone Call pakhat ruangah men Democrat lamin impeachment an tuah nan nehnak a co thotho a si kha.\nTu khal mithiam le media poll zate deuhthaw in Biden 4%-7% an tanternak hmun ah Trump in a neh thluh deuhthaw. Tu khal Prosecutor Lin Wood cun, “Vote diklo kan thenfai thluh cu Trump in nasa takin(landslide) in a neh ding” a ti. Tu hi lamzin a awngaw thlang.\nPennsylvenia ah Judge cun Biden nehnak an pek(certified)cia mi cu a kaihtan(halt/block) sak zo. Cutin lamzin a awng vivo ding. Nevada, Clarke County ah Judge in Republican-pawl cu, “Evidence nan neih mi run thehlut uh” a ti thlang. Hi County ah hin Biden in vote 91000 in Trump a hlawih. Vote ruknak um tengtengih ruah a si. An buainak cu Judge hrekkhat in Media le activist ṭih ah evidence an neih mi khal zohsak duhloin ‘bulhram a nei lo’ tiin an hnawlsak phah ṭheu. Tu cu a danglam thlang. America Conservative Union Chairman Matt Schlapp khal Nevada ih feh hngal a tum.\nWisconsin ah Democrat uknak County-pawlah vote an siarsal ih vote 380 hrawng siar hrelh an hmu zo. Cupawl cu Trump vote-tu an si deuh tlangpi. Group pakhatin Wisconsin in Biden Certified hrih lo dingin court ah an dil.\nGeorgia ih vote audit ding cu State Election Board Commission Chairman Republican mi Secretary of State in a siang lo tlat mai. Court ah an beiaw lai. Hipa hi 2018 ah Trump in a support ruangih tling a si. Election a tidan ah Republican lam an lungawi lo nasa. Corruption ah a tel ve a si hi an ti ceec. Georgia ihsin Senator pahnih khalin Nov.5 daihah khan bang dingin an rak ngen zo.\nMedia in an ngan ruangah America mipi in Biden nehih pawm thluh zo ah an ruat nan Breibart poll ah Trump support-tu lakah Biden nehih pawmtu cu 3% lawng an si lai. Newsmax TV in Trump hi concede(duai) mai sehla a ṭha maw ti thusuhnak cu mi 190593 an sang ih 1.1% lawngin a duai ṭha an tiih 98.9% in a cem tiang ding nghet dingin an duh.\nRepublican lamin State Hluttaw an control-nak Pennsylvenia, Michigan le Arizona state Senate-pawl cun Election Fraud thu Hearing an nei ding. Election Board ṭuanvo neitupawl koin thu an sut ding. Pennsylvenia cun mizan ah an nei zo!\nCourt cun Media le Activist thu parah si loin dan vekin lai a rel tikah Social Media le Media pawlih lang tamtam, nehnak an pek si loin diknakih ro an rel ah cun boruak a danglam ṭheh ding! Boruak kan thlir hrih kei cu!\nThuthar thlir phahin;


ENGLAND WALES LEH SCOTLAD AH KHUAHKHRIH KHUMAWKNAK ZIAUM – Thechinlandtoday\nENGLAND WALES LEH SCOTLAD AH KHUAHKHRIH KHUMAWKNAK ZIAUM\nadmin May 18, 2021 Leave a Comment on ENGLAND WALES LEH SCOTLAD AH KHUAHKHRIH KHUMAWKNAK ZIAUM\nUnited Kingdom (UK) prime minister Boris Johnson CUN England, Wales leh Scotland hmun tam sawnah covid 19 hri leng ruangih lockdown puan chu thlahdeuh in, coronavirus leng titawp digin mipi thuawihnak a pawimawh a si tiin a sim.\nKhuahkhirhnak thlahdeuh a si ruangah insung ih tawnawkkhawm leh kuahaw leh, pub leh restaurant sungah chawlh ti pawl sian a si thlang. Ram dangih khualtlawn khal sian a si zo ih, a sinan mipi pawl cu fimkhur ih kartin vawi hnih tal test theu dingin Johnson cun a chah.\nKan ṭan tlannak ruangah lockdown lakih talsuahnak ding mellung pawimawh kan phun leh ta, a sinan fimkhur zetin kan um a tul ih, kan zalennak hi hmang thiam dingin leh hi mi nat hrik a karh vivo lo nak dingin hma la dingin ka lo sawm a si, tiin an vaccine lak can a theng a si len la theh dingin Johnson cun a ngen a si.\nEngland leh Scotland ih um pawl cun symptom an neih loh khal len, a lakin minute 30 sungih result theih theinak lateral flow test an ti thei ding, Wales leh Northern Ireland ih um pawlhrangih hnatuan thei lo hrang khal ah test thei a si cih ding.\nKhuahkhirhnak hi thladeuh a si ko nan, Scoltland ih hmun pahnih Glasgow leh Moray ah cun hri kai an tam ruangah dan thar hi an zawm ve hrih lo a si.\nISRAEL INGAZA STRIP IH DOKAHNAK AH MI 42 AN THI →\n← G7 RAM PAWL VACCINE ZEM DINGIN DIL


Okello Ih Thuanthu, Kan Thuanthu - Chinland Today Media\nFebruary 25, 2009 1:09 am·0 comments\nSiar: Luka 5:12-16\nJesuh in a kut in (miphar pa) a tham. – Luka 5:13\nKumkhat Sung Baibal:– Mipum. 12-14– Marka 5:21-43\nKa rual nu Roxanne cu Olympics lehzuamnak ih thuthang petu a ttuan dah. Washington D.C ah hminthang pawl le Company pawl hrangah hna a ttuan. Kum tampi sung Khrihfa lek thiam hminthang pawl ih thuhla ca a ngan ttheu. Asinain cumi hnattuan cu atuih a ttuanmi Uganda ram ih nauhak pawl Jesuh ih duhdawtnak a pek hngai reromi thawn cu tahtthim ding a um lo lawlaw.\nTikcu caan a hman daan cu: ciarbek lamzin fate in cancer minaa pawl retnak siizung khaan ah a ke in a feh. Siizung a thlen tikah a baan ah hmaa thawn a khat ih a tak a saazet mi nauhak pa Okello a cawi ih cancer siibawi pa hnenah a fehpi ih a tthat deuh hlan sung a kil ringring.\nKan zohtthim mi Jesuh cu a hnattuan sung hmuahhmuah natnak a tuartu pawl hnenah a caan a hmang, a damter hngai hlei ah Pathian ih duhdawtnak thuthangttha a sim hngai (Luke 7:21-22).\nKan ttuanmi hna hi ziangtluk a thupi? Kan pumcawmnak le nufa cawmnak hrangah kan hnattuan cu a thupi. Asinain leilung tlun ih harsat tuarnak demdeuh dingin kan bawm theinak a um maw? Roxanne bangin Uganda ahcun kan feh thei lo men ding. Hmanseh mi pakhat tal bom theinak lamzin kan hawl thei. Zo ih nunnak ah so thil lamdang na tuah ding?\nA duhdawtnak langtertu ah Pathian in hman in duh,\nThinhar le beidong mi pawl hnenah;\nZaangfahnak thawn kan tuahmi thil pawl in lamzin a ong,\nPathian le A kilvennak sim thei dingin.\nJesuh kan bangnak tahfung pakhat cu,\nmidang ih tuarnak kan theithiam saknak hi a si.


BOKVAK RUL PAHNIH THIHTIANG SUAL AW – Times Of Chinland\nBokvak rannung lak ahcun zokhal ziangih siar ve lo veve Rulngan le Saphai cu tong aw in zohman in lamzin an kenawk duh lo veve ruangah netabik ahcun an sual aw.Pi 18 ih sau Rulngan(King Cobra) cun amah hnakih tumsawn saphai cu that rori dingin a hngawngin a keu.(Zuk ih kan hmuh vek in).\nSaphai khal cun a dinhmun a that lozia cu a theifiang.A hngawng ih a keusak cun ka nungdam lo ding ti a fiangve ruangah menmen a sive lonak cu suah in amah keutu Rulngan cu a rawl ei hawlnak kuat hmang in a ngerh hnget hnuah a zipve ih Rulngan khal a cangbet thei nawn lo.Hitin lamzin kian aw loih an buainak ruangah zohman in nehnak co loin a hmun ah an pahnih in an thi.\nHi bokvak siangpahrang tiaw veve Rul pahnih thihtiang sual aw hmutu pa pakhat cun a thil hmuh mi cu danglam ti in Internet social Media hmangtu pawl in hmuve haiseh tiah a post mi a si.Rul in mi an thahdan a bang aw cio lo.Tur nei pawl cun an tur hmang in rawl an hawl nan tur neilo Saphai cun an mi ngerhnak thazang hmang in rawl an hawl.


Ramsung Ah Private Thuthangca Suah Theih Thlang Ding - Chinland Today Media\nRamsung Ah Private Thuthangca Suah Theih Thlang Ding\nDecember 28, 2012 11:35 am·0 comments\n(YANGON, Burma) — Kan dung baihte ahkhan ramsung ih thuthangca pawl zalen deuh ih suah thei dingin kan ram kumpi cun thuthluknak a rak tuah. Tu khalah nitin thuthangca bulpakih a suah duhtu pawl hrang sangka a on ding thu a phuang sal.\nKan ram cun 1964 ihsi khan thuthangca zalennak pawl a khar pit, asinan hnakum 2013 April thla ihsin thokin private nitin thuthangca suah a theih tlang ding thu information ministry pawl cun an phuang fel zo.\nApril ihsin nitin thuthangca a suah duhtu pawl hrangah February ihsin siannak dil sangka an on thok ding cutin, sianmi pawl cu April 1 ihsi thokin nitin thuthang an suah thei thlang ding. Cun, thuthang cu ziang tong khalih ngan theih a si bet ding.\nKawlram Sungah Kyodo News Hmunthar Khuar\nKan Ramsung Zumtu Pawl Hrang Obama In Tuahthat Duh\nKawlram Hlawhman Kai Ding Thuhla Ah


Lawrkhawm - The Chin Times\nThe Chin Times > Blog > Lawrkhawm\nKan theihban cin ihsin a rak um dahlomi (a rak um dah nan, kan theihlo ruangah tla si thei), DVD Album alak (free) ih zemawk timi hi thil sunglawi tak le Pathian rawngbawlnak ropi tak pakhat a si. Hla fingkhat phuahnak ah Caan a cem, Hla fingkhat studio ih saknak ah, Studio hman man, Music tum man, Video zuk man\t...\nPosted by The Chin Times September 28, 2020\nTHU THANG C M. DING LAI PU LIANLUAI IH MLA BIAL FALAM 2 LAI RAL TLANG AH PA CANG THA RUAL LE MINO PAWL BIAL MIPI TLAWNG IN AN FEH. Tui sun tiang ah an thlen nak kip ah lung awi sopar ten mi pi pawl thawn an pawl aw ih Bial tu PuLianLuai cu pa bik le in hruai\t...\nTufang kan leitlunpi ih nat-hri ṭihnung a leng reromi COVID-19 ruangih Stay At Home caan kulh sung September 24 ihsin October 7 tiang ah thupawimawh ruangah silo ih a leng duhduh ih suaktu pawl cu thaizing, September 28, ihsi thawk cun COVID-19 karhzai lo dingih ṭuanvo neitu pawlkawm ih thutluknak ah ṭhumaw in cawhkuannak pawl tuah thawk a si thlang\t...\nPosted by The Chin Times September 27, 2020\n1. Election: November 8, 2010 ah Hluttaw Palai Hril a si ding. Amyota Hluttaw 168, Pyituh Hluttaw 330 le Ramkulh/Ramṭhen Hlutaw 660, a zate kawmin 1158 hril an si ding. Ralkap ihsin ṭhen li ih ṭhen khat an rat ruangah Amyota Hluttaw 56, Pyituh Hluttaw 110 le Ramkulh/Ramṭhen Hluttaw 165 cu ralkap an si ding. Pyidaungsuh Hluttaw kan timi cu\t...\nPosted by The Chin Times September 26, 2020\nFreedom fighters felt that independence will be answer to… Miphun damnak timi hi ziangvek asi tin in sut sehla nainganzi zawng cun rel fukfi ding ka thei lo. Miphun damnak aupitu le zalennak sualtu pawl ti theumi kan zoh hnik pei. “Freedom fighters felt that independence will be answer to all our problems. They thought poverty unemployment famine illiteracy would\t...\nPosted by The Chin Times September 24, 2020\n𝐑𝐚𝐦𝐡𝐫𝐢𝐧 𝐌𝐢𝐩𝐡𝐮𝐧 𝐩𝐚𝐤𝐡𝐚𝐭 𝐃𝐢𝐧𝐡𝐦𝐮𝐧 𝐢𝐧 𝟐𝟎𝟐𝟎 𝐑𝐚𝐦𝐩𝐢 𝐇𝐫𝐢𝐥𝐚𝐰𝐤𝐧𝐚𝐤 𝐓𝐡𝐥𝐢𝐫𝐧𝐚𝐤 (𝐏𝐚𝐫𝐭 𝐈) 𝗥𝗮𝗺𝗸𝘂𝗹𝗵 (𝗦𝘁𝗮𝘁𝗲) 𝗽𝗮𝘄𝗹 𝗮𝗵 𝗥𝗮𝗺𝗵𝗿𝗶𝗻 𝗠𝗶𝗽𝗵𝘂𝗻 (𝗧𝗹𝗮𝗻𝗴𝗺𝗶) 𝗣𝗮𝗿𝘁𝘆 𝘁𝗲𝗻𝗴𝘁𝗲𝗻𝗴 𝗮 𝘁𝘁𝘂𝗹 𝗺𝗮𝘄? [𝘒𝘶𝘮 5 𝘴𝘶𝘯𝘨𝘢𝘩 𝘤𝘢 𝘴𝘢𝘶 𝘥𝘦𝘶𝘩 𝘯𝘢 𝘴𝘪𝘢𝘳 𝘱𝘢𝘪𝘩 𝘭𝘰𝘪𝘩 𝘯𝘢 𝘴𝘪𝘢𝘳 𝘥𝘢𝘩 𝘭𝘦𝘮𝘭𝘰 𝘩𝘮𝘢𝘯𝘢𝘩, 𝘙𝘢𝘮𝘩𝘳𝘪𝘯 𝘔𝘪𝘱𝘩𝘶𝘯 𝘱𝘢𝘬𝘩𝘢𝘵 (𝘛𝘢𝘪𝘯𝘨𝘺𝘪𝘯𝘵𝘢) 𝘯𝘢 𝘴𝘪𝘯𝘢𝘬 𝘪𝘯, 𝘩𝘪 𝘤𝘢 𝘤𝘶 𝘴𝘪𝘢𝘳 𝘵𝘵𝘩𝘦𝘩 𝘵𝘦𝘯𝘨𝘵𝘦𝘯𝘨 𝘥𝘪𝘯𝘨𝘢𝘩 𝘬𝘢 𝘭𝘰 𝘴𝘢𝘸𝘮. 𝘝𝘰𝘪𝘬𝘩𝘢𝘵 𝘴𝘪𝘢𝘳𝘪𝘩 𝘯𝘢 𝘴𝘪𝘢𝘳 𝘵𝘵𝘩𝘦𝘩\t...\nAhmai sa in zuk ka tar mihi ka cangan fiang theinak dingah a siih, in rak theithiam hram uh…!! 🙏🙏🙏 01. Chin miphun ih kan pabik Pu Than le Pu Luai zuk hmang tahrat in, Online parah mipi bum tum hram hlah uh si. (Kan Pabik veve an siih miphun dang hnihsan nak men a si) 02. Tui kum hrilawknak\t...\nPosted by The Chin Times September 23, 2020\nTuih kan neihtharmi Party in , mee hawlih an vahnak kipah le online sungih an mah tantupawlin , an Party ih Policy le MPs le SCAM cuhtu pawlih , an tumtahmi tlangaupi vivo men loin, “Independent ih cuhtu pawl cu an tlin khal le zianghman tuantheimi le titheimi an nei cuang lo ding ” tin an ti ringring thu ,\t...\nPosted by The Chin Times September 22, 2020\nKawlram hmun tinih NLD MP/MLA candidate pawlin Suh Kyi zuk hmangin campaign an tuah ciamco. “Thlengawk A Cu Zo” timi auhla cu an hmang ngam nawn ciah lo. (Singapore kan bang ding tivekih mipi lemsiah cu…… a tak ramah Indonesia tluk hman in thlenpi thei leh si lo. Thein Sein san lai kha Democracy tahfung ah 3. tiang in thlenpi\t...\nPosted by The Chin Times September 21, 2020\nNLD Pawlin Thiamthu Rel Ding an Thei Lo Maw Si? – Pu Khuang Lian Sum\nKan ram hruaitu pawlih thilttha tuahmi cawimawi leh sunlawih nakthu rel dingah Ka dang a hnaanglo ih, An thilti diklo mi ngannak dingah Ka kut zungzik khal a thirlo. Kan hmuh vekin Kan U le nau pawlih Inn leh lo khua leh ram pawlcu NLD pawlin Ralpi khua bangin an siimih, rampi leh rampi do aw bangin JCB leh Tank\t...\nPosted by The Chin Times September 20, 2020


C.Ronaldo Fehsan Ih Record Thar Tuahtu Leo Messi – Times Of Chinland\nLaliga round 30nak ih Barcelona hrang free kick thawn goal mawizet thuntu Leo Messi cun Europe top 5 league hrangah a rualpa C.Ronaldo fehsan in record thar a tuah.\nLaliga round 30nak ih Villarreal le Barcelona puai ah Messi cu lut hngal loin thelhbawh ah a toter lawk nan,minute 62nak ah Coutinho thlengin a lutih minute 90nak ah free kick thawn Barcelona hrang goal mawizet a thun.Hitin Messi cu Laliga ah goal 415 a thunkim thangih Europe top 5 league thuanthu ah sit goal tambik hminsin thar a tuah.\nHimi hi Europe top 5 league hrangih an sit goal mi vial a si ih league tenau ih an sit goal mi pom a si lo.C.Ronaldo in Europe top 5 league hrang goal 414 a thun zo ih Man United thawn premier league ah goal 84,Real Madrid thawn Laliga ah goal 311 le Juventus thawn Serie A ah goal 19 pawl an si.\nBarcelona captain Leo Messi hi tui season khalah a lek tha zetih zuamawknak tinkim ah puai 39 lek zo in goal 42 a thun zo.Tui season Europa top 5 league sungah sit goal tambik a si sui boot hrang a dinhmun a tha sinsin.Laliga ah puai 28 lek zo in goal 32 a thun thei ih Champions league ah puai 6 lek zo in goal 8 a thun thei.Copa del rey ah puai 4 a lek zo ih goal 2 a thun thei a si.


Philipp Nickerl 5. Juli 2019 um 19:11 Antworten\nGabi 5. Juli 2019 um 19:28 Antworten\nRicarda 30. Mai 2019 um 10:35 Antworten\nGabi 10. Juni 2019 um 15:43 Antworten


Laizo Khua Ah Falam Upa Le Ṭuanvo Neitu In Mipi Tonnak Nei - Chinland Today Media\nJune 14, 2017 2:15 pm·0 comments\nFalam khawthar kauhnak ding hrang ih Laizo khua telh cih ding thu ih thuhla hnok mi pawl relfel dingin Falam ihsin ṭuanvo neitu upa pawl cun June 13, 2017 ah mipi tonnak an nei.\nFalam Municipal Chairman Pu Dar Lian Uk kaihruainak in Falam khuanupa le Officers 9 pawl cun mipi tonnak le thuhla reltlangnak an nei. Nazi 5 sung thurelnak an nei.\n“Tuvek ih mipi thawn tonkhawmnak hi a rak um dah lo. Curuangah, theihsual awknak le hmuhsual awknak a um reronak a si.” tiin Pu Dar cun a sim.\nSunthla, C. Zamual, Tili, Thlanrawn le Mangkheng khal in, ‘mipi in rak simfiang uh, in rak tlawng uh, Aanaa lawng hmang in in hringhro ringring hlah uh,’ tiin ṭuanvo nei upa pawl hnenah an duhnak an sim ve titla in a sim.\nFalam Municipal hotu cun, tui Falam khawthar kauhnak ding thu ah mipi pawl le khua mi pawl an mawh lo, ṭuanvo neitu pawl thawn simfiangawknak felfai zianghman a um lo ruangih thilcang mi a si a ti.\nFalam khawthar kauhnak ding hrangih khua pariat pawl cu 2014 October thla ah khua ihsin rinsan mi upa pali ciar pawl thawn thureltlangnak rak neih a si. Hi an thurelnak cu khua mipi hnenah zatlang thurelnak neiih thuhla khirhawk sal ding tiah thu tanta mi a si.\nHi thutan mi cu pehzulh ih hmalakbetnak um lo in GA Department lam ih thusuak; an khua le ram pawl Falam khawpi kauhnak hrang hman a si ding tiih nornak phun deuh ih lungkimnak hmin nem ter ding ti a um mi thu ah mipi in theihthiam lonak a um deuh mi a si.\n‘Ṭha ngaiten, neemten kan simfiang awk tikah, zianruang ah timi an fiang. Cutin maw, tuanten, hitin in rak sim lo pi, an ti ko.’ titla in Pu Dar cun a sim.#


THAHRUM LE A NEMZAWNG (Violence & Non-Violence) – Buannel News\nTHAHRUM LE A NEMZAWNG (Violence & Non-Violence)\nSeptember 10, 2018 Buannel News HEALTH, Latest 0\nA dik le a tha timi relsuah dan a phunphun a um, langter dan a phunphun a um. Hnam humhim dingih raldonak cu a dik mi a si ruangah, hi raldonak khalah do dan a phunphun a um a tul. Hriamhrei thawn siseh, a nemzawng in (calai, tawngkam, thu le hla, e.g. Radio, TV etc..) siseh a phunphun in hnam humhimnak ah raldo theih a siih ziangvek hmanrua kan hmang a si khalle a dinhmun le a can ih zirin a tha thluh.\nA hleicein zalennak humhim dingah, kanmah in ra dotu le uk tumtu pawl cun hriamhrei an hmanih an rinsan a si ahcun a tulnak ruangah (kan duh hril mi hrimhrim si cuang loin) hriamhrei kan hman ve a tul. Hriamhrei hmang loin a nem zawngin hnam kan humhim thei asiahcun cumi tluktu a um lo, hihi kan duh bik dingmi khal a si.\nAsinan, thahrum le hriamhrei hmangih mi uk tum tu pawl cun a nemzawng ih anmah thu va simnak le an diklonak va langternak pawl cu “cah lo nak” ah an hmu, an ruat sawn ih an thil tuah sualnak ihsin luar parah an kai sinsin theu. Hihi kan Chinram uk kumkhua tumtu pawl tuah dan le thinlung kum 45 sung kan zohnak ihsin fiang zetin a theih theih.\nKum 45 sung hriamhrei rinsan le hmangin hrawhhrawlnak phunkim thawn in uk tumtu pawl cun, an hriamhrei le cahnak cu Chinpawl in “tih” ih khur rero dingin le ziang hman tuah ngamlo dingin hmanrua ah an hmangih hihi tha tuk, tangkai tuk le hmual nei tukih an zum an hmuh zo ruangah annih pawl hrangah cun hriamhrei siarlo thil dang (a nemzawng pohpoh) cu hnihsuakza men a si. Curuangah, hi pawl nun simnak le donak dingah cun hriamhrei hi a tul tel tengteng.\nKhatlamah, hriamhrei lawnglawng rinsan in kan doral cu neh kan tumah cun kan palh ding. Ziangahtile, tulai sanah hriamhrei hnak hmanin thu le hla ih doawknak hi hmual a nei thei sawn theu. Curuangah, doral tumpi tui kan do rero lai mi vek neh thei ding cun, hriamhrei thawn a nemzawng thawn kawpawin do ding a si.\nA nemzawng timi hi a tlangpi thuin cihnih in then theih a si. Cucu, ram pehtlaihawknak (diplomatic) le ramthu (politics) an si. Diplomatically ih raldo timi cu kan do mi ram le leitlun ram pawl karlak ah zawm awknak tha um lo dingin, lole leitlun ramdang pawlin kan do mi ram cu rak bawm lo dingin a nemzawng ih cangvaihnak le a dang hmuahhmuah cu a tel thluh ti theih a si. Curuangah, kan hmanrua cu a tlangpi thu in ralthuam thawn (militarily), a nemzawng thawn (diplomatically and politically) in a si a tul.\nThahrum hman (violence) cu a thalo kan ti theilo ding, cutivek thotho in a nemzawng (non-violence) khal a thalo kan ti theilo ding. Cun, hmun tinkim le can ziangvek khalah hite pahnih hi an tha ringring kan ti thei fawn lo ding. A dinhmun le a can ih zirin an tha veve ih an thalo veve.\nHriamhrei hmangih mi uk beh tumtu pawl cun a nemzawng ih cangvaihnak cu cahlonak (weakness) ih an ruat ruangah an thilsual tuahnak ihsin dungkir an tum theu lo. Annih pawl cun “thazang cahnak” hi “diknak” a si tin an ruat ih cui “thazang cahnak” a hmang vetu pawl lawng minung biakin an bia ih an tlukpi ah an hmu.\nINDIA US 2+2 DIALOGUE LEH RUSSIA S-400\nTuini ih kan Chinram uk beh tumtu pawl khalin hihi an ruah dan a si


Cahram Archives - Page 107 of 107 - Chinland Today Media\nBy- Salai Star Fim hawlnak (Vai khawpi) U nau Pa Pathian ih thluasuah pektlak kan si maw? Tunaite…November thlasung ah Duk-Khah-Te pawl hrang lungrualnak, hlimnak, nomnak hrang tiin… tlunlam ih upa pawl in “Sport Days” nili sunglai paisa tampi cem in an tuahsak. Thinlung picang le mi cangkang deuh pawl cu an leh daan zoh ahhin a mawi, an thinlung […]\nby CT ·\tDecember 11, 2008 ·\nZan var hna a tuantu na si pang maw? Zan tlaipi tiang a meng ih zinglam tlaipi hnu ih a tho theutu na si pang maw? Ihthah khawp lo hi damlonak ih tawthawknak a si. Mi tampi cun ei in thatte kan ei ahcun zanvar khal hna tuan khal sehla taksa in a tuar lo an ti. Culai ah tuahmi […]\nby CT ·\tDecember 2, 2008 ·\nGuahati – Delhi tlangleng zin sak zin thlang ah Khabe-dom Phah in an to ngeungeu To, Ka rual… Thei Duh Na dam maw? Ka lo ngaituk. Tlawngkainak ding ka tawlrel rero lai. Thla in cam sak ringring ti ka thei ih ka lungawi. Thudang ka lo ruahhlan ah Rangon ihsin Delhi tiang lamzin tluan ih ka hmuton mi, mak ka […]\nby CT ·\tNovember 26, 2008 ·\nZirmi malte Mai ram te ah hnangamten kan um thei lo nan… Mi khua le ram ahcun a roh deuhdeuh… DBCF kawhhran upa pakhat ih sermon mi ka lung a tongtuk… “Pathian hnenah Refugee (duk-khah-te) kan sioh ih kan siohnak vek ciah in in pek” A diktuk in ka thei.\nby CT ·\tNovember 24, 2008 ·\nThufim 42 Thil sual a tuahtu cu zangfah a hlawh dahlo. Misual lungruh pawl khalin sirawk caan an nei. A caan dikte ih rawl malte ei khalin mi a thau ter. Mi zokhal a upat cun thu aruat thuk vivo. Mi pakhat ih fimnak cu mi dang hrang khalah thathnemnak a um.\nby CT ·\tNovember 12, 2008 ·\nIn zirhlo nan kan thiam mi\n* Mi va hua dingin zohman in inzirh lo nan, kan mah ten mi kan hua in mi kan duh thiam. * Sualnak hi zo hman’n in zirhlo nan, kan mahten that kan tum hmanah sualnak kan rak tuah theu. * Zohman in halhsik in zirhlo kan mahte mi halhsik kan nei men. * Zohman in eiruk in zirhlo asinan […]\nby CT ·\tNovember 1, 2008 ·\nKa saya pa I rak thawi, I rak thawilo thei ko nan, I thawinak ruangah ka lungzur in thutha ka ruatsuak. Na mithmai ka lo zoh ngamlo theu, ziangah tile na mithmai ah zirding mi hlir a lang. Ka va rak lo hua ta e! Cu cu, ka rak lo theihthiamlo ruangah a si. Leitlun I thlir tertu ka […]\nby CT ·\tOctober 28, 2008 ·\nThufim pawl Ziangvek thil tuahnak khalih a luarkai hleice ih a umtu cu rei a daih aw dahlo ding. Hlawhsawmnak kan timi hi hlawhthlinnak ih hrampi a si. Phuahcawp mi thil aicun a taktak mi thil hi rei a daih ih a thawmvang khal a naa sawn theu. Mi aa mi hmaisawng thiamlo pa hmanin mifim tongkam cu a tihzah […]\nby CT ·\tOctober 23, 2008 ·


A Vei (3) Nak CBANA Youth Conference A Hlunghlai Ding - Chinland Today Media\nMay 19, 2017 4:25 am·0 comments\nUSA ih um Chin mino pawl tonkhawm thuruahnak cu a ra lai dingmi May 26 – 28 tiang Midland, Texas, USA ih Christian Fellowship Church of Midland ah neih a si ding. An khamwpi ih thupi hrangah “Muvanlai Bang Cak Le No In” timi a si ding ih Kawhhran 25 ihsin Mino pawl an tel ding. Myanmar ram ihsin a hleice in Praise and Worship hruainak lam hohatu dingah Zan Te ( Numberz 12) Guitarist le Thuthangtha simnak le Hmailam Chinram le Chin Mino thuhla relpi dingah CCIT ih Professor Pastor Lal Biak Hnem pawl khal in an tel pi ding.\nHi a vei thumnak CBANA Mino khawmpi ah thulu pali pawl hmangin thuhla zirhnak thawn caan hman a si dingih Mino thutiinak Youth Talk khalin caan hman a si ding. Thulu pali hrilcia mi pawl cu : Thlarau Thianghlim (Holy Spirit), Mino le Zumtu Ngaizawngawknak (Youth and Christian Dating), Baptist Rothil, Zumnak le danglam thupitnak (Baptist Heritage, Faith, and Distinctive), Tuilai leitlun ih mino hmaton sualsuah ding mi (The Challenges of Young Christian Today) ti pawl a si ding.\nZirhtu ding pawl tla cu, Rev. Dr. Biak Hlei Mang , Rev. Dr. Thian Nun Piang , Rev. Thomas Suisan Lal Rev. Dr. San No Thuan pawl an si ding. Youth Talk hrang ih thupi hril mi pawl cu, Youth and Mental Health, Youth and Social Media, Youth and Higher Education timi pawl a si ding.\n“Tukum kan Khawmpi hi Texas ih kan tuah ruangah suksonak a harsa deuh hleiah, State tam nawnah High School Graduation a um ruangah kawhhran 15 lai an ra tel thei lo ding. Asina’n, tuanvo neitu lam le innteek pawl nih a tha theibikin USA ih Mino pawl thlarau taksa thansonak ding le Pathian thangthat tlangnak dingah kan titheitawkin kan zuam rero. Hmailam ahcu, USA lawng siloin, Burma telin leitlun ram dang ih kan Chin mino tampi kan khawmpi ah in ra telpi theinak ding lamzin hawl dingin kan timlaam” Justin Thang, Coordinator: CBANA Youth Conference cun Chinland Today Media hnen ah a sim.#


VCTH | Archive | Thuthang | 328\nHome » Archives by category » Thuthang (Page 328)\nMelbourne ah Tlangleng in Chinmi a Rial\nPosted on June 10, 2013 by vcth and saved under Chin News\nChinmi pakhat Melbourne, Australia ah Tlangleng in, June 9, 1:30 am hrawngah, a rial that tiah Global Chin News in a phuang. A hmin cu Pu Sang Bik Thang, kum 38, a siih amah cu Thantlang peng, Tlangpi khuami Pu Pu Mang Er ih fapa a si. Ziangti vekin a thihdan…\nComments Off on Melbourne ah Tlangleng in Chinmi a Rial / Continue reading →\nKBZ le MAI in Malaysia Um Kawlram Mi Pawl Bawm\nPosted on June 10, 2013 by vcth and saved under Ramsung\nMalaysai um Kawlram mi ziang maw zat cu thah, vuak le velh tuar in an um. Hriamhma pu tampi cu sizung ah an si. Cuti harsa a tuartu pawl hrangah kan Kawlram KBZ bank in $50,000 bawmnak a pe. Mihrek cu Malay um ngam lo in tlun a duhtu an…\nComments Off on KBZ le MAI in Malaysia Um Kawlram Mi Pawl Bawm / Continue reading →\nMalay ih Kawlram mi an Thahmi\nPosted on June 9, 2013 by vcth and saved under Ramsung\nTuthla thok June 3, 2013 ih Malaysia ih an thah mi Kawlram mi 4 sung ih pakhat a si. Selayang ih bazaar ah hanghnah, hnagrah mawtaw par ta bazaar sungah a phur rero lai ah a dung lam in mibur khat in an vuak, nam thawn an dawt, an sat. Cutin…\nAung San Suu Kyi: Pyin Oo Lwin a Feh\nNLD Chairperson Aung San Suu Kyi cu tusun (June 9, 2013) ah Mandalay Division, Pyin Oo Lwin ah a feh ih sun 2:00 pm ah mipi hnen ah Pyin Oo Lwin Mee Pung Pyan tualrawn ah thusimnak a nei. Pyin Oo Lwin ih a ratnak cu a ra ding mi…\nMan U Lektu Hlun 4 Kawlram An Ra\nManchester United lektu hlun mi 4, Dennis Irwin, Andy Cole, Clayton Blackmore le Lee Sharpe pawl cu charity fund hawl in Yangon an thleng. Irwin cun, “fund hawl ih ra lawng kan si lo. Kawlram Naing Ngan Zi thlengawnak thiehpit le thapek phah in kan ra,” tiah a ti. Kawlram cu 1960…\nComments Off on Man U Lektu Hlun 4 Kawlram An Ra / Continue reading →\nMizoram Chief Minister Cawlh An Fial\nPosted on June 8, 2013 by vcth and saved under Chin News\nTu laifang Mizoram, National Congress Party, Chief Minister Pu Lalthanhawla cu a hnatuan cawlhter an duh. Mizo National Youth Front (MNYF) president PC Laltlansanga, Mizoram People’s Conference Youth (MPCY) president V L Zaithanzama le Zoram Nationalist Party Youth (ZNPY) president Joseph L Ralte pawl komkhawm aw in Pu Lalthanhawla an duhlonak ca…\nComments Off on Mizoram Chief Minister Cawlh An Fial / Continue reading →\n2013 Chinram Phun 10 Ong Cazin\nKan Chinram 2012 – 2013 phunhra ong cazin cu a tang lam bang in a si. 1. Hakha – cazin petu 1675, phitu 1376, ongtu 270 – 19.62% 2. Falam – cazin petu 1090, phitu 951, ongtu 201 – 21.14% 3. Thantlang – cazin 531, phitu 442, ongtu 40 – 9.05% 4.…\nMark Zuckerberg PRISM Program Parah a lungawi lo\nPosted on June 8, 2013 by vcth and saved under Thuthang\nFacebook dintu Mark Zuckerberg cun tubaite ih thu a suakmi PRISM program parah a lungawi lo thu a facebook timeline ah a tar. PRISM cu NSA (National Security Agency) le FBI ih tuahmi, Website dang pawl ih data kha lak ih mi zingzoinak ih hman a si. Facebook, Google, Apple, Yahoo,…\nComments Off on Mark Zuckerberg PRISM Program Parah a lungawi lo / Continue reading →\nZosuan Tuailai Khawmpi June 5 in 9 Tiang\nPosted on June 7, 2013 by vcth and saved under Chin News\nZosuan Tuailai Khawmpi (Zomi Youth Conference) cu June 5 in 9 tiang Tedim ah hlunghlai zet in a nei ti thu kan thei. Zosuan Tuailai Khawmpi ih hmuitin le thupi ih rel ding mi cu “Kilkip thansonak le A harhdammi zatlang siarsiam” ti a si ding tiah tuanvo neitu pakhat a…\nComments Off on Zosuan Tuailai Khawmpi June 5 in 9 Tiang / Continue reading →\nMindat – Matupi Lak Zin A Min\nChinram thlanglam Mindat – Matupi zin peng 56 – 70 karlak ah nasa zet in zin a min ih Mawtaw le Mawtaw Cycle pawl tla an feh thei lo ti thu kan thei. Midat mi mithmutu pakhat in, “zinmin cu a nasa ko. Mawtaw sim lo mawtaw Cycle hman a…\nComments Off on Mindat – Matupi Lak Zin A Min / Continue reading →


Ralhrang In CDM Tuah Sayama Telin Nunau 30 Cu A Burpin An Sualpi – Meifar\nRalhrang In CDM Tuah Sayama Telin Nunau 30 Cu A Burpin An Sualpi\nSagaing, Mingin Township, Ben le Utne Bok khua cu ralhrang pawlin an nuai ciamco. February thla sungah an nuai ciamco ih inn pawl khal an urkang, an rannung vulhmi uico, caw, ar pawl khal an thahsak ih an ei. An kaihmi CDM tuah tlawng sayama telin nunau 30 cu ralhrang pawlin a burpin an sualpit.\nAn khua ah internet le phone line pawl an phitsak thluh, an tuahmawhmi nunau pawlin an thuhla cu an relsuak ngam lo ih sahimnak hawlin ramlakah an tlan.\nTualsung mi pakhat in, “An ningzak ruangah an relsuak ngam lo. Khuami pawl khalin an relsuak ngam lo ih daiten an um, an nunnak hrangah a ṭihnung ding an zum ruangah an relsuak ngam lo ih ramlak ah an tlan. An parih thilthleng cu an relsuak asilen ralhrang pawlin an khua an siimsal dingih an that ding ti an phang” a ti.\nMingin ramsung, Tin Taw khua khalah innsang pabik cu ralhrang pawlin an kai ih a nupi le a fanu kumkim hrih lo cu an sualpi. Annih khal an sahimnak hrangah an thuhla a cipciar cun an tarlang lo.\nRalhrang Pawlin Mingin Ah Nunau 3 An Pawngsual Ih An That: Sagaing, Mingin khua ih umhmun khuar ralhrang pawlin tualsung nunau 3 an pawngsual ih an that thu April 5 ah People Defence Force Taung Dwin Region-Mingin in an phuang. March 28 ah ralhrang pawlin nunau pathum an kaihrem ih an sualpi, cumi hnuah an that. Pakhat cu kum 16 mi, kum 14 mi le kum 35 mi an si.\nṬuanvo neitu in, “Kan theih pekte ahcun anmahten an thataw tin kan thei, kan zingzoi hnuah uico pawl ih thahmi ti kan theisal” a ti. Ralhrang pawlin khuasung caw le naa pawl an ruksak ih Kalewa lamah an zuarsuak ṭheu.\nApril 3 khalah ralhrang pawlin Htone Gyi khua an va nuai ciamco ih raltlan thlam 12 an urkang, raltlan pawl cu an kai ih nasa zetin an hrem ciamco. April 4 sun khalah Gangaw-Kalay lamzin kap ih um Thaehlaw khua cu ralhrang pawlin an nuai ih pacang le a fanu an kai. Pacang kum 50 mi cu a dunglam ah a kut an tawnbet ih an velh ciamconak ah a thi, a thih hnuah a fanu kum 16 mi cu an sualpi ih an that. Ralhrang pawlin pafa ruak cu an urkang tin YPDF in an phuang.\nRalhrang Kuthnuai Ih Tedim Peng Uktu An Kap That\n2022 Kum A Si Nan Ethiopia Ram Ahcun 2014 Kum An Hmang Rero Lai


Fala mawinak Virgin - Chinland Today Media\nFala mawinak Virgin\nMarch 31, 2009 4:29 pm·2 comments\nVirgin hi mirang tongfang a si ih a sullam cu mithianghlim/mi hnahkhat ti nak a si. Nunau le mipa ih sunlawinak bik cu an thianhlimnak (virgin) hi a si. Minung ih kan thupitnak bik khal kan virgin nak a si. Asinan tui kan leitlun ahcun virgin sinak hi kan ngaihlu tuk nawnlo a bang riangri.\nThuthang ngantu pawl in nitin in zahmawh thuhla an ngan. Nupa sualnak le nuamnak cu a karhzai vivo ti cu rel tam tul loin nitin kan tlanlennak ah hmuh theih in a um. Ziangtluk in kan nun can zuva hmansehla kan virgin te tal cu humhim thei sehla a ropi tuk ding.\nTuini tiang leitlun ih a ngaisan zetmi khal fala thianghlim sinak a si. Fala pakhat a thianghlim mi cu dawt um za le mi khal ih upat an hlawh. Tui kum 2009 sung khal ah fala tampi cun an thianhlimnak cu suang emem in paisa tampin an zuar a si kha…\nZo cio khal in tlangval virgin le fala virgin cu kan ngaisang in kan duh hleice cio ko lo maw? Ziang ruangah fala thianghlim le tlangval thianghlim kan duh hleice timi hi thil dang siloin kan sunlawibiknak, kan mawinak thuthup, kan zahumnak thuthup le kan sinak thup a si ruangah a si.\nVirgin tengteng a tul lo titu pawl in an thin lungten virgin an duh. Virgin lo pawl cun virgin pawl luck lo/tawng lo deuh ah an ruat ih an virgin nak hmang ding in mi an duhsak theu; cucu an mah an virgin nawnlo ruangah mi dang khal virgin lo ding in an fuihporh vivo.\nTawn pohpoh ihpi, hmuh pohpoh hnen ih va pek aw mi fala le tlangval in fa nau tha an nei ding ih kan ruah pang ahcun kan ruahnak a dik lo nasa ding. Na tuh bang in na at ding timi sullam kan theifiang ding a thupi tuk. Duhduh ih nupasualnak a tuahtu pawl cun nupi tha/pasal tha an tawng lo ding men lawng siloin fa nau malsawm tha khal an dawng lo ding.\nFala virgin cun tlangval virgin a tawng deuh cingcing ding a si. Na thianhlimnak kha a lak ah ruat pang hlah aw ziangkim theitu a um ih na virgin vek in virgin na tawng ding. Ziang maw ti ih virgin na tawng lo a va si hman ah na virgin ih na thianhlim man ah sersiamtu cun nasa tak in malsawm dang lam a lo pe ding a si.\nTlangval pawlin an thihcilh!\nKan Mi Ngaisanmi Pawl Zianghman An Rak Si Lo\non January 2, 2012 at 3:47 pm\nMipa tamtakin Virgin cu Nupi dingah cun ah duh thluh hai ciau ko! sinan Nunau Virgin siatsuah hi cu an hreh lem lo hi hi pawitak a si. Mipa rinum pawl in nupi felte thate virgin ro ri an nei ding tih ka zum a si\nRichard Ceu says:\non January 18, 2012 at 3:24 pm\na dik tuk male…..a tha nasa


Thantlang CDF Le Ralhrang Pawl Fak Tak In An I Kap Than - TIMES OF CHIN NEWS\nThantlang CDF le ralhrang pawl cu fak ngai in an kap than tiah theih a si. A tu tiangah ah in ralhrang leiin minung pathum hliamfak an tuar i Thantlang CDF tu cu a ho hmanh hliamhma a tuar mi an um lo tiah theih a si. Laknak (Source): Chindwin News Agency\nRelchih >>>> SUUKYI BODY GUARD CHERRY HTET AN TLAIH THA’N. AN TLAIHNAK KONG LAM


CNLD le NLD ih Danglamnak - The Chin Times\nThe Chin Times > Lawrkhawm > Thlirnak > CNLD le NLD ih Danglamnak\nCNLD le NLD ih Danglamnak\nNLD le CNLD danglamnak:\n#NLD Party cu Kawl Miphun hruaitu pawl ih Policy tuah mi ah a ṭhum aw. Chin ram ih NLD thape tu pawl khal Daw Aungsan Suhkyi ah an ṭhumaw lala.\n#Campaign Auhla khal ah Pi Suhkyi in Chin ram in duhdaw tuk ih Budget tampi in pe. Chin Cozah in Chin ram ih #Farthing kung khat hman hau theihnak thu kan nei lo. Cui ruangah Federal kan ṭul tuk. Federal khal Pi Suhkyi in -in pe thei ding. Cui ruangah NLD thapek a ṭul ti a si. Federal hi Pi Suhkyi bulpak thu ih pek theih mi cu a si lo.\n#Campaign Auhla tluangtlam zet a si in ka thei. Himi ih lungawi tawk cun bawm ih thapek ding a si ko.\n#Amah lawng te online ih Party thu ngannak ah NLD thape tu hnihkhat in hminlem ( Fake Account) hmang in le hminngai lang khal in bulpak relsiatnak le sawiselnak an ngan mi hmuh ding a tam zet. Himi hi thil pawi taktak a si. Democracy ah cun Party bangawk lo cun MP khal ah zuamawk ding a si ko. Zuamawknak ah cun nehtu um kel a si ih nehnak co tu lungawi pi thiam ih a co lo tu khal hnem thiam hi mi pitling lungput a si.\n#CNLD Party cu #Pathian leh #Chin Mipi ah an ṭhumaw ih Hotu pawl le Policy tuahtu khal Pathian zumtu an si.\n#Campaign Auhla khal ah Pathian le Chin Mipi duhsaknak zar ih kan tlin a si le Chinram ṭhansohnak kan tuah ih tlunah 2008 Dan hrampi sung in Chin Miphun ih kan hloh zo mi pawl laksal theinak ding in nasa ten hna kan ṭuan ding ti a si.\n#Federal thu khal ah Tlangpar Miphun pawl in nehnak kan co tam a si le Kawl Miphun in-in zah ding ih na sa ten kan nawr thei ding ti a si.\n#CNLD Party thape tu pawl lak khal ah bulpak sawisel awknak ngan an um ve ih a ṭha lo zet. Himi lam hawizawng hi bansan rori a cu zo. Party tumtah mi le Chinram le Miphun hrang ih hna ṭuan tum mi aupi a tawk.\n#Phunduh Chin Pacang ṭha Pu Dr. Za Hlei Thang in dampi lai ah khan an Inn ah ka va leng ih thu tintian kan ruah aw, kan reltlang. I sim mi pakhat ka cin ringring mi cu 1990 kum lai ih election hnu ah Daw Aungsan Suhkyi thawn kan tawngaw ih nan mai ram cu nan mai nan uk lawn,kan nih in zianghman kan lo theipi lo pi a ti ih Chin Party ih si MP ka tlin kha hmaizah zet in Cibai I buk ih i lungawi pi tin i sim rero.\n#NLD ih si kan MP neihmi pawl khal hi Party dan hnuai ih um an si ih an duhduh an rel thei lo ti cu tui term ah zatei theih cio a si. Kan MP zahum zet Dr. Salai Riang Vel tla cun kan nih cu Pu le nei kan si -si. Kan duhduh in thu kan sim thei lo pi tin thinlung thiangten a sim hnge hnge.\n#Democracy dan ih election a um ah cun Party tin MP zuamawk vutvo dan a si ih Miphun le khua le ram hrang ih hnattuan ding mi Aupi cio si ko.\n#Vote neih thu ah Milian le rethei zonzai vote ,Pastor le Zuri sabah Vote khal a man a bangaw thluh. Unau suakkhat rori khal thapek duhmi Party a bangaw lo an tampi. Cui ruangah thinlung thianghlim ten Vote hawl cio in hlawh sawmaw cio uh si law.\n#Thuphan thu theih fiang lo mi le umze nei lo zumhmang men sim le rel bansan cio uh sih.\nHi thu hi Kap Thio in a Facebook cahmai ih a thlahmi kan Post sawngmi a si.\nPrevious Article CM Pu Lian Luai Rihzin Hrut Lam ah Khualtlawng Rero\nNext Article “Ziang khaw theilo mino rual” Timi Ṭawngkam Hi – Michael Van


Mandalay Ah Nufa Thah Tuar - Chinland Today Media\nMandalay Ah Nufa Thah Tuar\nJanuary 22, 2017 2:08 pm·0 comments\nMandalay myo, Pyikyitakhun myone, Tthingkone ywamakyi, Mayzinthein zin ih inn neitu U Tin Htun Win ih inn ah January ni 19, sunhnu nazi 2:45 hrawngah nunau pakhat cu naam thawn tanbel a si ih nauhak pakhat cu meisa ih urkang a si thu theih a si.\nCuih inn ih ihnak pindan sungah inntek nu, Ma Nan Khin Htwe Win, hmatpungtin 9/ma-ya-ma (naing) 090 032 cu naam thawn tanbel a si ih hnipuan retnak plastic bawm sungah thun in a um. Nauhak nute (kum 3 le thlahnih mi) asile khualtlawnnak dip sungah thun in meisa ih urkang a si.\nHi thuhla thawn pehparaw in mithattu hi innkhat ih umtlang, thah tuartu’i u ih fanu upa tuih pasal a si ding ti, rinhlelhnak neih a si. Cuih a u ih fanu ih pasal cu an inn ih an umter mi a si tiah theih a si ih palik zung saang ah cekfelnak neih a si.\nMi thattu hi a phuangaw zo ih cctv record vekin a thitu’i tunu ih pasal, kum (20) mi, kumhnihnak University tlawngta a si ti’n thuthang cun a ngan.\nMore from my siteMuse Branch Kanbawza Bank Meisa Kang ; Vice President Hlun Sai Mauk Kham Ih Unu Le Tunu ThiSingapore Ih Inn Hnaṭuan Bawmtu Hrang Kilhimnak Tuah Ding: Lungawiza ThuCHIT SAN MAUNG FANU NGE NGE LAY IN ALBUM THAR A SUAH DINGMandalay Ah Inn 24 KangFalam Canmari Tlawng Inn Rangva Si Hnih An Ṭheh FelPhunhra Camibuai Phitu Pawl Hrang Lungawiza Thuthang


Vun Rong Thleidan rimnam Ca thlahtu, Palik hnaṭuan ihsin cawlhter | Falam Online Media\nVun Rong Thleidan rimnam Ca thlahtu, Palik hnaṭuan ihsin cawlhter\nJune 14, 2020 admin\t0 Comments crime, US thuthang\nGeorge Floyd thihnak thawn pehpar in palik sung khalah buainak neuhneuh a um ih ziaza mawilo, vun rong thleidan ṭongkam hmang ruangih palik hna ihsin banter mi khal an tamzet.\nJune 1 : New York Police Department thawn pehtleihnak nei mi Fulton ih palik Hunter Beckwith in “Vun rang (mirang) in midum an that lawngah midum pawl in an ngaihven” timi zuk, instagram ah a thlah ruangah a thuhla zingzawinak an neiih tu ah a hnaṭuan ihsin ban dingin an tawlrel rero lai a si.\nJune 3 : Denver Police Department palik Tommy McClay in cerek teilo kawr le lukhuh keng a rualpi pahnih thawn an zuk tlangmi cu “let`s start a roit. Buaivutvo ṭan uh si” timi catluan telh in instagram ah a thlah ruangah hnaṭuan an ban. Duhphorhnak nei mipi, tears gas le flash bang hmang ih an nuai hlan deuh ih post mi a siih a thaizing ah hnaṭuan ihsin an banter a si.\nJune 9: Troy University ih Chief Police Officer John McCall khal cu George Floyd thih thuhla thawn pehpar awmi Facebook ca post comment nakah thu an elaw ih Floyd mawh ruangih buainaksuak phungpha veikih a comment ruangah le Pu Trump Bible keng ih a zuk awmi thuhla elawknak ruangah Troy University palik sinak ihsin an ban a si.\nTuhlan khalah Social Media ah vun rong thleidan rim nam mi ca thlah le comment ruangih hnaṭuan ban mi an tam zet zo ih a ra lai dingmi tikcucaan khalah tuṭum buainak thawn pehpar mi ca thlah ruangih hnaṭuan banter an tam zet lai ding zum a um a si.\n← Sunlai rori ah Kum 26 mi, Uber driver an thawiThat\nIsrael Scientist in minung hrangih ṭangkaizet dingmi Hmuhsuahnak thar nei →\nLinghnin leuhleuh ruangah Kilauea Meisa Tlang a puak\nDecember 21, 2020 December 21, 2020 Ni Hnem Sung 0\nGeorge Floyd thihnak hmun ah Ṭhangphawknak thleng, Tipilnak nei\nKum khua Thawngtlak dingin Daan Tat nak Ṭhum sak\nAugust 14, 2020 August 14, 2020 Ni Hnem Sung 0


U.S : Pursumleilawnnak Lam Ih Milangsar Pawl Kawlram Ah Feh Ding - Chinland Today Media\nU.S : Pursumleilawnnak Lam Ih Milangsar Pawl Kawlram Ah Feh Ding\nJanuary 13, 2012 4:23 am·0 comments\nThe New York Times | January 13\nKawlram ih pursumleilawnnak lam a thansoh theinak ding hrangih bawmnak pe ding ah le hlawnak an tel ve thei beiseinak thawn U.S pursumleilawnak lam ih milangsar pawl cun Kawlram thuneitu le Kawrlam ih pursumleilawnnak lam thuneitu pawl thawn thu relkhawmnak nei ding in Kawlram ah a rei hlan ih feh an tum thu Kawlram pursumleilawnnak lam ih thuneitu le Myanmar Federation of Chambers of Commerce and Industries (MFCCI) member pakhat cun thuthanglatu pawl an sim thei.\nAsia khuamual lam pursumleilawnnak lam ih milangsar pawl cun an palai cu Kawlram khawpi hlun, Yangon ah kan dung zarh hrawng ih sin an luh ter tan rero zo ih a rei hlanah Kawlram cu Asia ah pursumleilawnnak lam ih sangbik le thangsobik ram a si a zumum thu thuthangca in a tarlang.\nThuthangca ih a tarlan daan ah cun Kawlram cu remtha aw rero le thangso tan rero ram pakhat a si vek in pursumleilawnnak lam khal ah thansohnak a nei tan rero zo ih cu’i a thansohnak cu ram dang in hlawnak an tel ve theinak ding ah Kawlram cu an hliakhlai tan rero zo. A reoi hlan ah Microsoft company neitu Bill Gates khal feh a tum thu a tarlang bet.\nSwitzerland Embassy Kawlram Ah Ong: Bawmnak Dang Tiam\nKIO Le Kawlram Cozah Palai Tuluk Ram Ah Tawngawknak Nei\nBill Gates Kawlram Ah Feh Ve Ding\nPu Thein Sein China Ram Tlawng Ding


Falam Khua Kiangah Kahawknak Theih A Si – Meifar\nTuizing August 9, 2021 ah Falam khua kiangah pukpi le meithal awn ciamco theih a si. Cumi hnu nazi 11:00 hrawngah ralkap helicopter pakhat cu Hakha le Falam tlangtluang parah a zamkual rero.\nTuizing August 9 zinglam nazi 7:54 ah CNO/CNDF facebook ah “Falam pengsung ih kahawknak thawn pehpar in thuthang dik le felfai sawn cu CNO/CNDF Page ah tarlang a si ding ruangah tualsung mipi lam ihsin Social Media parah manhlap tukih thuthang thehdarh lo dingin le mipi thlaphang ding zawng hrimhrim in thuthang thehdarh lo dingah zangfah kan lo dil a si.\nKahawknak Hmun, Khaw hmin le CNDF pawl umnak hmun tipawl hrimhrim Social Media parah tarlang lo dingin zangfah kan lo dil a si” tin an tarlang sal.\nCNO/CNDF ih thuhla tawi: Thuhmaihruai “Kan Rampi cu a kilkhawi tu ding ih ruatmi kilhimtu pawl sawn riangri in suanlam a phun phun hawl in a ding lai mi acozah cu kaihrem tahrat ih ral an tho tikah mipi pawl cu kaihruai tu le kilhim tu nei lo in cui raltho pawl ih ti duhdah tuar in kan um hai.\nCutikah cui raltho (uico) pawl ih duhduh ih hmuhsuam tuar thei lo pawl cun a miphun, a peng, a khua zawng ti in an hlawm awk khawm thei dan dan hawl in Raltho uico pawl ih ral cu an do let sal hai.\nChin (Falam) pawl an hmunkhat Falam peng sung le Kalay/Kabaw um kan Chin (Falam) mi le sa pawl khal cun Laitlang lairawn ti um lo ih hmunkhat te ih hlawm awk a cu thlang ih an theih ruangah Champhai ah tonawk khawm nak an neih hnu ah CNO/CNDF an din.\nCNO le CNDF pehtlaihawk Dan: Chin National Organization cu Falam Peng sung le Kalay/Kabaw um Chin (Falam) mi pawl a tul dan ih zirin Hriamkai ih humhual dingih dinmi Pawlkompi a si. Cui a mi le sa a humhual theinak ding hrang hriamkaitu (ralkap) dingah Chin National Defence Force khal cu Pawlkompi hnuai ah a din cih ve.\nCNO cun Chinmi (a bik in Falam mi le sa) pawl kan him theinak dingah activities a phun phun a tuah ding, (peace talk, alliance, fund raising, dialouge, etc. ). CNO in a tlun lam ih activities vial lawng in kan Chin mi sahim nak dingah a tawk lo, hriamkai ih meithal hmetpuak a tul a ti a si len CNDF in cui hriamkai hna cu a tuansuak ding.\nCuruangah CNO hrangah CNDF cu a kut le a ke ngai ngai an si. CNDF cu CNO ih hmuitin (Chin mi le sa humhim) hlawh tlin thei nak dingih hriamkai tu Chin (Falam) ralkap pawl an si.\nTuancan bikhiah (Terms): CNO member cun tuanvo lak can term bikhiah a nei ih election tla a term cem zawng ih tuah theu ding a si. CNDF cu hriamkai ralkap an si ruangah Dothlennak a cem hlan sung cu a hna a theh hrih lo ti ih ngai a si. Dothlennak a cem nini ah zo khal CNDF (Chin ralkap) ihsin zalen tak in an suak sal thei. A tuan peh lan duh an um khal a si len a mai duh hril nak in a tuan peh thei.\nSawmnak: Zokhal Dothlennak a hlawhtlin theinak hrang tha le zang rori ih pum ka pe aw duh ti pawl cu CNDF in lungawi sopar ten kan lo hmuak ring ring. Taksa pumrua ih pum pe aw remcang lo hrang khal ah neih mi sum saw (ei le in), thil le ri ih tanpi duh khal kan lo hmuak ring ring.\nZiangkim ih hlawhtlinnak pe thei tu Cung Pathian hnen ih thlacam bawmnak khal nan zaten hnen ih sin kan lo ngen ring ring a si. To be continued (ngan peh ding)\nCNO/CNDF thawn pehperawk ih thusutnak tam mi pawl: Falam peng lawng a mah a hran ten CNO/CNDF a rak ding hi a tul maw si? A um cia mi hriamkai pawlkom ih lut cih mei a tha lo maw? Chin state sungum hriamkai pawl pakhat ah nan kom aw thluh thei lo maw?\nDothlennak a theh cun hriamkai tulnak um lai maw si? Ziangah dothlennak a theh hnu khal ah CNO/CNDF nan ding peh vivo tum? Kawl pawl buainak ah kan nih Chin mi in nunnak thap ih rak tel ve a tul maw si? Comment ah na thu sut duh mi rak ngan awla, comment thusutnak ihsin a mal bik pathum san let sal a si ding” tin Kalay Civil Armed Force – Chin Battalion page ah an tarlang.


Ralkap le palik pawl cun Mipi tuamhlawmtu Red Cross hnaṭuan pawl an bat thok - Falam Online Media\nRalkap le palik pawl cun Mipi tuamhlawmtu Red Cross hnaṭuan pawl an bat thok\nMarch 3, 2021 Ni Hnem Sung\t0 Comments\nMyanmar ralkap le palik pawl cu duhphorhnak neitu mipi kutthlak lawng duhtawk loin hliamtuar pawl tuamhlawm ding i pumpeawtu redcross le Social Welfare pawlkom hnaṭuan pawl par tiang kut an thlak thok thlang.\nMarch 3, North Okkalapa Township ih kut an thlak mi phei cu CCTV in a zuk ngah ih an vuak thawi dan cu a rapthlak tum lawmlam.\nHliam tuar pawl tuamhlawm ding i pumpeawtu mipathum cu an mawṭaw par in an ṭum ter ih nasatak in an thawi ciamco.\nVideo sung i a lang dan ahcun palik pakhat cun shotgun thawn an mawṭaw a kap sak hnu ah mipakhat cu a pal ciamco. Cuhnu ah a malbik palik 6 in nasatakin an thawi ciamco ih meithal taw lam khalin an sut ciamco. Cuhnu ah kaihkhih an tuar bet ih an mawṭaw khal an siat sak tiah ramsung media ṭhenkhat in a tarlang.\nMarch 2 khalah Myanmar redcross team cun an hnaṭuan pawl kutthlak an tuar thu le mina phur nak an mawṭaw tvk khal siatsuah an tuar thu ca in an suah.\nCuih ca ahcun “rampi huap khuapi ṭhenkhat ih kan hnaṭuan pawl kutthlak an tuar ih kan mawṭaw khal siatsuah sak kan tuar. Kan nih lam cun redcross phungdaan 7 thawn milaw in cangtheithawk mi kan bawm mi a si.”\n“Curuangah International Humanitarian Law-IHL upat in kan hnaṭuan pawl hi in bat sak nawn hlah uh. Kan nih lam cun redcross thantar tarlang in le daan thawn milaw, buaibainak um lo ten hnaṭuan thei dingin hmalaknak kan nei vivo thotho ding a si” tiah an ngan.\n← Hmun 6 ih duhphorhnak neitu mipi lakah Minung 13 kahthat an si\nPalik le ralkap in Free Funeral Service Society zungpi an luhcilh →\nRalkap tlansuak duhtu an tamtuk cu cohlang dan ding hei an deih lo\nRalhraang duty nak Gate an kap ih ralkap pakhat a thi\nApril 10, 2022 Ni Hnem Sung 0


Speed Metal | VCTH\nHome » Awnmawi » Speed Metal\nBy vcth on September 6, 2013.\nSpeed Metal cu heavy metal music rak thokpek hrawng 1980 ih a hnge-pi pakhat a rak si ve. NWOBHM( New Wave of British Heavy Metal) le hardcore punk ah hrambun mi si. Allmusic(All Music Guide,AMG) ih simrelnak ah “pian-tawk-pian ih rang(rangzet ti nak),hraapzet, le technical lam tla turu nasa tul” mi music si, tin a rak sim.Cuhlei ah Allmusic in a simbet mi cu, Speed Metal hi a netnak lam ahcun a tempo pawl siseh nuam teten Thrash Metal lampang ah a rak cangsuak vivo tih si.\nQueen ih “ Stone Cold Crazy” 1974 raksuah mi album Sheer Heart Attack timi in Speed Metal lam rak sialsak tu cu a si ih, neta lam ahcun Metallica in a rak cuulfel taa. Langsar an album ah, Robb Reiner ih Speed Metal band si mi Anvil in Machine Head, Deep Puple ih hla “ Highway Star cu hmaisa lam Speed Metal tin an rak kawh mi cu si. Mirang bu Motorhead, le Judas Priest cu mizel nehbik mi band pawl ah theih cu an rak si ta mai.\nSpeed Metal> Tawi famkim ten simfiang nak:\nStylistic origins: New Wave of British Heavy Metal, Hardcore Punk\nCultural origins: 1970 hrawng le 1980 thokhrawng hrang, Britain, US, Canada, Germany\nTypical instruments: Electric Guitar-Bass-Drums-Vocals\nMainstream popularity: Nuam teten rak kai so rero ih1980 lai hrawng tiang\nDerivative forms: Thrash Metal, Power Metal, Neo-classical Metal\nFumfe -mi Speed Metal album pawl:\n• Motörhead’s Ace of Spades\n• Megadeth’s Rust in Peace\n• Exciter’s Heavy Metal Maniac\n• Rage’s Perfect Man\n• Anthrax’s Fistful of Metal\n• Iron Angel’s Hellish Crossfire\n• Gamma Ray’s Powerplant\n• Helloween’s Walls Of Jericho\n• Metallica’s Kill ‘Em All\n• Deliverance’s Weapons of Our Warfare\n• Agent Steel’s Unstoppable Force\n• X Japan’s Blue Blood\n• Iron Savior’s Unification\n• Bulldozer’s The Day of Wrath\n• Savage Grace’s Master Of Disguise\n• Annihilator’s Alice in Hell\n• Venom’s Welcome To Hell\n• Running Wild’s Gates To Purgatory\n• Temple of Blood’s Prepare for the Judgement of Mankind\n• Flotsam and Jetsam’s Doomsday for the Deceiver\n• Grave Digger’s Heavy Metal Breakdown & The Reaper\n• Riot’s Thundersteel\n• Blind Guardian’s Battalions of Fear\n• Dragonforce’s Inhuman Rampage


Pathian na si maw? | VANCUNG THAIHLIO\nCategorized | Cahram Pathian na si maw?\nPosted on 19 March 2012. Tags: cahram, Duhdawtnak, Essay, Thinlung Rawl\nLeitlun ralpi voi hnihnak ruangah Europe zaten hnawmtpen vekin a siat ṭheh. Thianfaisaalnak le tundinsaalnak pawl an thok rero. An khawpi, inn le lo, sumhnam, cetzung le pardum pawl hmuh cu camsiat tuarmi bangin an cemral thluh. Riahsiatza a si betmi cu thil le ri lawng si lo in nu le pa ih thihsanmi ngahṭah nauhak ziangmaw zat cu ei ding nei lo le umnak nei lo in an vaivuan.\nZing khat cu a siatbalmi London khawpi ah American ralkap pakhat cu jeep te thawn khaw haal phahin a vak. Hmuk rawhnak dawr ih hmuk rim thawn zet cu a vun hip ngah tikah zianghman a ei hrih lo cu mang in cui dawr kiangah a mawṭaw cu a va cawl. Hmuk dawr cu thlalang ih kulhmi a si ih a sungih an zuarmi pawl cu a lengin a lang ṭheh.\nA rilrawng zetmi nauhak pakhat cu cui dawr lengin dawr sung cu a zoh, a khadi a for, a cil a dolh rero. Naan a ei duh zetmi hmuk pawl lakin pakhat te hi ei ngah sehla ti hman a ruat ngam lo. Ziangah tile paisa pia khat te hman a nei lo ti a thei aw fiang tuk, va ngen ding nu le pa le a nei nawn fawn lo.\nRalkap pa cu dawr sung a lut zik ah cui dawr le dawr leng in a bih rero tu ngakṭah nauhak pa te cu a vun hmu. A thin nuam lo ngaingai ih nauhak pa hnen va feh in, “ Ka fa, na ei duh hngai maw” tiah a sut. Nauhak pa cu a lu a sut.\nDawr sungah a lut ih plastic tumpi khatin hmuk pawl cu a lei ih a lengih nauhak pa cu a ra pek. Cun a feh saal. Dunglam ihsin a angki coat dir vekin a ruat ih dung a hoi saal. Nauhak pa te cun, “Sayapa, Pathian na si maw?”\nSource: : Charles Swindoll ih Are You God?


Kawlram Nunau Pawlin Ram Dang Mipa An Nei Thei Lo Ding - Chinland Today Media\nJune 2, 2010 4:46 pm·3 comments\nKawlram acozah cun ram sung hmunkip ih thuneitu pawl cu ‘Kawlram nunau le ram dang mi neih awknak siang nawn lo dingin’ theihternak a pe vivo ti a si. Ahlan ahcun Kawlram dan khalin ‘Kawlram nunau/mipa zokhalin ram dangmi nupi/pasal ih a nei duh a si ahcun ni (21) hlan ah theihternak a tuah tengteng ding timi cu ‘milai fir hlohnak (human traficking) a um thei ruangah ‘tuah nawn lo dingin’ ruahnak thar a suak ti a si.\nKawlram dan thiam (Legal advisor) pakhat Aung Thein cun, “Ram dang mi thawn neih awknak cun ‘milai fir hlohnak’ a kham thei ding timi cu a zum um lozet, mi zokhalin ‘thianghlimzet ih neih awk an duh ahcun zianghman harsatnak tuah ding a si lo. An covo kan phitsaknak sawn a si” tiah a ti.\nYangon khawpi ih ‘Flower News’ khalin ‘ram sung ih um pawl cu ram dang mi pawl thawn ‘milai firhlohnak’ tuanpitu le tawlrelpitu an si tiah a ngan bet.\nYangon ih lawyer pakhat Kyaw Hoe cun, “2005 kum ah innsang pakhat ih nu le pa cun an fanu cu ram dang mi pasal nei dingin an forh ih, an fanu cun a duh lo ruangah amah le amah a that aw.\nCuih thil cang ruangah ‘ram sung ih lawyer hmuahhmuah le certificate tuahtu hmuahhmuah cu ‘ram sung nunau le ram dang tlangval neih awknak tuah sak nawn lo dingin theihter an si” tiah a ti.\nKhawpi dangdang ih cangantu (writer) hmingthang pawl cun ‘ram dang mi pasal neih lo ding timi cu ‘Kawl fala’ hrang ahcun pom thei a si lo ih, milai fir hlohnak thawn khal pehtlaihnak a nei lo’ tiah an ti. (Irrawaddy)\nA hnuai ih thuthangpawl hi, na duhmi parah hmet aw…\nAw! Rih Ka Ngai\nTuluk ram tlangleng accident ruangah mi (19) thi\nRitnak si zuartu Refugee sungkua palik in an kai\n2012 hlan ah cabu nei lo ram dangmi dawi suah tum\nRefugee pawl thuhla zohsalnak ah Rohingya tel duh lo\nMalaysia ah Vok nat a karh sinsin\nA Rang Thei Tawp In\nChinmi, kan si kan danglam….kan sunglawi….kan hleice….kan tuahdaan a danglam…kan cangdaan a mawi…kan thiam…kan hmu thei…kan zuam thei….\nChinmi kan si….\nKan duh, kan calai….\nSalai C.Vanliancung @ U Mya says:\non June 3, 2010 at 1:24 pm\nKawlram Fala pawl Ramdang Mi thawn neihlo ding an ti mi cu Theory asi i Practice ah acang thei ding cu zumh a um lo ti ah kei ka ruah nak asi.\nZiangruangah kan ti le Mihring pakhat in “inner right” le ” Out-right” ti in a um mi, hi mi vek cu “Inner Right” asi i Moral in ara mi asi i khamthei asi lo ding, Out-right asi le cu Law in akham thei i “inner right” cu Law khal in akham thei lo cu mi cu Modern word in “global-on-humanright” ti asi.\npa tai says:\non July 28, 2010 at 4:44 am\nfalam pa says:\non July 12, 2011 at 7:00 pm\nmai thuthu te sawh,,,,he..heee…kham a har zet ding aaaaaaaaa..\ncuvek vivo cu..\nlaimi fala teh…ziangtin naruat? he..he..